
Virtutea cardinală a lui Mauriac: fidelitatea. Într-o lungă viaţă, lipsită de 
aventuri, nu şi de seisme, el a rămas credincios unor locuri, unor fiinţe, unor 
cărți şi, mai presus de toate, unei eclezii, ca unei vii întrupări a crezului său. 
Dar fidelitatea unui om al secolului XX (şi François Mauriac, în ciuda unor de- 
prinderi aparent vetuste, este un fiu al acestui veac) nu este un habitus calm, 
univoc, ci cuprinde toate ambivalentele tulburi, întreg echivocul pasiunilor. 
Sentimente şi resentimente, conjugate, dau fiinţei sale morale şi prin vasele 
comunicante ale creaţiei — operei sale, atmosfera vuindă a câmpului de luptă, 
mai curând decât silentiul recules al unei biserici. De altfel, pe catolicul 
Mauriac ţi-l închipui mai degrabă sub pinii întunecaţi din Malagar decât sub 
ogivele unei capele: „Provincia pe care o părăsim la douăzeci de ani nu ne mai 
părăseşte. Bordeaux mi-e drag ca mine-însumi, îl urăsc ca pe mine-însumi”. 
Într-adevăr, nu este loc odios-iubit ca acela al copilăriei, al exaltărilor şi depre- 
siunilor adolescenţei. Te întorci în acele locuri ca la cele unde s-a săvârşit o 
crimă, unde ti-au fost jertfite sau ţi-ai jertfit nevinovätiile. Landa bordelezä, ca 
şi Transilvania, ca şi orice provincie, poate, este o cetate închisă, din care ado- 
lescentul febril scrutează lumea, din care evadează atras de Cosmopolis, dar pe 
care n-o uită şi, întrucâtva, n-o părăseşte niciodată. 

Mauriac era conştient că trăsăturile fizionomiei sale morale (şi, implicit, 
caracterul creaţiei sale) se datoresc, mai presus de orice, matricei familiale, 
adolescenţei sale. Extrem de lucid, fără să se mintă pe sine (cum de atâtea ori 
făcuse bietul Jean-Jacques), el descrie — în Mémoires intérieurs şi Nouveaux 
mémoires intérieurs — cu pietate, chiar dacă uneori în trăsături incisive, mediul 
familial în care a crescut şi care l-a marcat pentru toată viaţa. 

Un artist — şi cu atât mai explicit, un romancier — este întotdeauna robul 
uneia, sau unora dintre constantele sale existențiale; şi cu cât se vrea mai obi- 
ectiv, cu atât punctul său de vedere va fi mai unitar, deci mai personal, cu atât 
opera sa va fi mai circumscrisă. 

În peste jumătatea de secol în care a tipărit în medie câte un roman în fiecare 
an, François Mauriac însuşi a ajuns la convingerea că i-a fost dat din capul 
locului, să cunoască în sine, în peisajul copilăriei şi adolescenţei, în trăirile şi 
optica sa proprie, lumea căreia i-a dat naştere şi care-i populează cărțile. 

Mauriac este un provincial. S-a născut la Bordeaux, şi-a trăit copilăria, 
adolescenţa în această regiune unde respiraţia sărată a oceanului vântură nisi- 
purile Landelor şi crestetul pinilor. În opera sa peisajul nu este un ornament, ci 
un element constitutiv al destinelor personajelor. 

Credincios locurilor şi miresmelor natale, Mauriac a rămas la fel şi faţă de 
copilăria şi adolescenţa sa. Primele sale opere L'Enfant chargé de chaînes mai 
apoi primele capitole din Le mystere Frontenac, La Pharisienne, aduc în scenă 
pe copilul care a fost el însuşi, la vârsta tulbure dintre copilărie şi adolescenţă. 
Ca şi eroii săi (Yves Frontenac, Louis Pian), Mauriac a fost un copil palid şi 
släbut, care plângea din nimic şi suferea, după cum o spune el însuşi în Com- 
mencement d'une vie de faptul de a fi diferit de ceilalți copii de vârsta lui, în 
acelaşi timp de „o slăbiciune şi de o superioritate, una împiedicând-o pe cealată 
să se manifeste”. 

În atmosfera cäldutä şi închisă a unui cuib de copii strânşi în jurul mamei, 
în casa poreclită de vecini „casa cu popi” — pentru că toţi preoţii care se dădeau 
Jos din cursa de la Bordeaux veneau la ei — copilul François, ca şi eroii lui 
viitori, trăieşte „o viaţă personală uluitor de bogată, dar zăgăzuită, fără înflorire, 
fără putinţă de exprimare exterioară”. Ca şi eroii lui, Mauriac îşi iubeşte mama 
cu o dragoste exclusivă, de copil fragil şi hipersensibil. Alături de mamă sträju- 
ieşte religia. Copilăria lui Mauriac, ca şi a eroilor săi este impregnată de par- 
fumul tenace al rugăciunilor de seară, al spovedaniilor răscolitoare care-l învaţă 
de mic pe om să-şi scruteze conştiinţa, să se umilească şi, în acelaşi timp, să-şi 
exalte eul. 

Copiii dorm cu mâinile încrucişate pe piept, strângând între degete rozariile 
şi zilele care se scurg după un rit încă necunoscut, sunt jalonate numai de îm- 
pärtäsanii, de procesiuni religioase şi de liturghiile zilnice. Intimitatea exaltată 
a copilului cu „micul Isus”, ritualul rugăciunilor cuprinse în programul de viaţă, 
îl fac tot mai închis în sine, atent numai la tresăririle cugetului, îl îndepărtează 
de tot ce nu este viaţă interioară. 

Din această copilărie în care sufletul este îngrijit ca o floare exotică, copilul 
Mauriac este pur şi dezarmat. Educaţia religioasă continuă. Mauriac, care şi-a 
făcut studiile la Bordeaux într-un colegiu al călugărilor marianiti vorbeşte mult 
în jurnalul şi amintirile sale de această misterioasă şi atotputernică tutelă a 
preoţilor, despre disciplina lor învăluită, dar extrem de severă. Anii de trecere 

între copilărie şi adolescenţă, ai săi şi ai eroilor săi, sunt bântuiti de această 
atmosferă. Aproape toate romanele lui Mauriac încep cu descrierea acestei 
treceri de la copilărie la adolescenţă, cu criza primelor lecturi mai întotdeauna 
interzise de preoţii educatori. Este momentul de criză care declanşeză drama 
eroilor săi. Cu privirea întoarsă pe jumătate spre „puritatea pierdută” adoles- 
centul febril se simte chemat de vapoarele ancorate în radă, de orizonturi tul- 
buri. Această plecare înseamnă mai întotdeauna naşterea unei nostalgii irever- 
sibile după puritatea trădată. Această nostalgie este caracteristică tuturor eroilor 
lui Mauriac şi este cu atât mai puternică cu cât eroul este mai scufundat în 
monstruozitatea lui morală, cu cât pare deci mai departe de ea. Pereche con- 
stantă, uneori prezentă numai în subtext, alteori explicită, a setei nepotolite de 
absolut, ea apare la Therese, în momentele în care îşi rememorează viaţa pentru 
a căuta sursa crimei comise, la Yves Frontenac, la Raymond Courreges chiar 
— care nu este nici pe departe un convertit — şi constituie unul din aspectele cele 
mai frecvente în opera lui Mauriac. 

Ataşamentul lui Mauriac faţă de peisajul, de climatul primelor experienţe 
ale vieţii, acea credinţă care-i caracterizează destinul literar apare astăzi cu mai 
mare limpezime. Dar în acelaşi timp, această credință poartă în sine conflictul 
care va fi şi al eroilor săi situat sub semnul dramatismului creştin. Din această 
tensiune continuă se nasc personajele mauriaciene şi conflictele care le animă. 
Toate personajele lui Mauriac sunt mistuite de o sete nepotolită, setea Landelor 
fierbinţi, a brizei sărate sub răsuflarea cărora s-au născut; atâtatä de o educaţie 
religioasă care le îndeamnă permanent la examenul de conştiinţă, care le învaţă 
practicarea virtuţilor prin înfrânarea foamei, dorinţei de a avea o jucărie sau a 
somnului la vremea rugăciunii. Opera lui poartă semnul problemei majore a 
literaturii actuale — omul în fața condiţiei umane — problemă care se pune în 
egală măsură la toţi scritorii generaţiei sale, dar care în cazul lui Mauriac, este 
marcat de o orientare catolic - creştină pe linia pe care merg până la un punct 
Graham Green şi Bernanos. Mauriac, cum declară el însuşi, nu este un roman- 
cier catolic ci un catolic care scrie romane. Mauriac este un intelectual luminat, 
un credincios al valorilor spiritului — şi în acest sens, P.H. Simon îl caracteri- 
zează cu justeţe şi nu fără oarecare malitie: „cucernic, fără a fi dogmatic, încli- 
nând mai degrabă spre ironia şi orgoliul unei inteligente clarväzätoare, ne 
punem întrebarea dacă Mauriac ar dori într-adevăr să ajungă în paradisul 
creştin dacă nu ar nădăjdui că-i va întâlni acolo pe Pascal şi pe Racine, pentru 
a compensa prezenţa cucernicilor autori citați de bunul abate Bethleem ”. Fina- 
lul romanelor se constituie adesea într-o convertire a eroilor, cadrul acestei 
convertiri fiind momentul celebrării euharistice; este exemplul cel mai clar al 


246 DIALOG TEOLOGIC 6 (2000) 


finalelor romanelor Thérèse Desqueyroux si Noeud de Vipères. Este adevärat 
că sentimentul creştin al autorului acuză carcaterul tragic al confruntărilor 
individului cu lumea; o anumită înclinare a sa spre jansemism îl face să situeze 
acest conflict în contextul metafizic al „nefericirii omului fără Dumnezeu”, şi 
să vadă în setea de absolut a eroilor săi o aspirație contrariată către dragostea 
divină. 

Therese Desqueyroux, personajul principal al romanului cu acelaşi nume 
este un caz tipic al personajului mauriacian. Therese este născută şi crescută în 
mediul propriu lui Mauriac.Educatia ei este minimă, redusă aproape exlusiv la 
cea religioasă, la examenele de conştiinţă, Therese nu este o intelectuală, ci o 
lucidă. Căsătoria cu un om din lumea ei, un proprietar de pini este văzută ca o 
partidă reuşită dar care degenerează într-o insatisfactie de ordin afectiv. 
Therese nu-şi iubeşte bărbatul care la rândul lui se teme de luciditatea ei caus- 
tică, o respectă dar nici el nu o iubeşte. Therese face experienţa dureroasă a 
mediului în care a intrat în virtutea unor cutume legate de sensul proprietăţii. 
Gelozia sa faţă de dragostea Annei este rezultatul setei de frustrare, de afec- 
tiune. Pentru Therese fericirea Annei este o ameninţare a propriei sale fericiri. 
Sentimentul de frustrare creşte odată cu maternitatea, moment în care îşi dă 
seama că Bernard îşi îndreaptă toată solicitudinea faţă de copil si nu faţă de 
soţie. După naşterea fetiţei, Thérèse continuă să coboare panta scufundându-se 
într-o tăcere lugubră subliniată de o totală inactivitate. Revolta ei creşte pe 
nesimţite până când se materializează în tentativa unui act criminal. În cobo- 
rârea vertiginoasă a Thérèsei apare o licărire de speranţă: atitudinea lui Bernard 
la proces. Bernard a depus mărturie în favoarea ei, toată familia s-a strâns în 
jurul criminalei, a scos-o curată ca lacrima. Pe drumul de întoarcere la Arge- 
louse, Therese încearcă nădejdea absurdă că se va putea mărturisi lui Bernard, 
că va vedea astfel ea însăşi limpede în sine — că va fi poate chiar iertatä, 
înţeleasă. Cel mai mic gest de dragoste ar fi putut stăvili goana ei spre pră- 
pastie. Vulnerabilă, chinuită de propriul ei act căruia nu-i poate da o justificare 
raţională, Thérèse este gata să accepte tot ce a refuzat odinioară cu condiţia să 
fie înţeleasă şi absolvită, ca cineva să accepte să împartă cu ea povara crimei. 
Întâlnirea cu Bernard este momentul culminant al destinului Thérèsei. Personaj 
grotesc în suficiența şi opacitatea lui, imaginea însăşi a clanului, Bernard o 
condamnă fără drept de apel. Therese va fi prizonieră în propria ei casă. Mai 
mult, ea va trebui să apară duminica la biserică, la braţul bărbatului său pentru 
ca lumea să vadă cât sunt de uniţi. În acest moment Bernard apare ca un simbol 
al fariseismului, cu atât mai impresionant cu cât este de o perfectă bună 
credință, convins că este un sfânt şi că a făcut o operă salutarä. La capătul 

disperării, Thérèse încearcă să se sinucidă. Gestul prin care încearcă să-şi pună 
capăt zilelor este însă oprit printr-o misterioasă coincidenţă. Mătuşa Clara cea 
care i-a vegheat copilăria şi a iubit-o cu dragoste mută, moare brusc. În acest 
moment se întrevede posibilitatea unei convertiri. Este momentul în care 
Therese admite o intervenţie supranaturală în viaţa sa. Mătuşa Clara murind în 
locul său, devine instrumentul îndurării divine. „Duminica următoare, ea intră 
în biserică alături de Bernard care, în loc să se aşeze în dreapta, după cum îi era 
obiceiul, traversă cu ostentatie naosul. Therese nu-şi ridică vălul de pe obraz 
decât după ce se aşeză între bărbatul şi soacra sa. Un stâlp o ascundea de privi- 
rile asistenţei; în faţa ei nu se afla decât altarul. Încercuită din toate părţile: 
mulțimea în spate, Bernard în dreapta, doamna de la Trave în stânga; numai în 
faţă e deschis, aşa cum se deschide arena în faţa taurului care tâsneste din întu- 
neric, numai acest spaţiu gol în care, în picioare între doi copii, cu braţele 
întinse în lături, un bărbat deghizat şopteşte vorbe neîntelese”. Momentul 
acesta apare ca un spaţiu al unei convertiri posibile, sugerând o singură soluţie 
deschisă. Loc teribil unde creatura se confruntă cu Creatorul, acest spaţiu, se 
constituie într-un loc luminos la ieşirea din noapte iar Therese se abandonează 
total în mâinile Creatorului în căutarea unei ultime consolări. Liturghia la care 
participă Therese, jertfa lui Cristos pe cruce, o face să întrevadă posibilitatea 
unei întoarceri la Tatăl. Ea oferă sacrificul întregii sale vieţi întrezărind posibi- 
litatea unui „sfârşit al nopţii”, abandonându-se unei noi aventuri spirituale. 

„Therese spune un critic, este aptă pentru toate aventurile, inclusiv pentru 
cea a gratiei divine”. 


Résumé 


François Mauriac est né en 1885 à Bordeaux, dans une famillie de la bour- 
geoisie catholique, et il tient à ses origines par de profondes attaches, ce qui 
ne sera pas pour déplaire à Maurice Barrès, auteur des Déracinés, son 
premier ,, intercesseur ”. Ayant perdu son père, il fut élevé par une mère très 
pieuse dans le climat moral qui sera, un peu idéalisé celui du Mystère Fron- 
tenac. 

Ainsi faut-il sans doute l'imaginer sous les traits de „cet enfant inconscient 
de sa traitrise, qui captait, enregistrait, retenait, à son insu la vie de tous les 
jours dans sa complexité obscure”. Des vacances un peu sauvages, propices 
aux longues rêveries, ramenaient régulièrement la famillie de François 
Mauriac parmi les pinèdes et les étangs; le futur écrivain y développa un 

sentiment profond et délicat de la nature dont il a toujours aimé les refuges, 
les mystères et les symboles. 

Après ses études secondaires dans un collège de marianittes il vient à Paris 
où il passa une licence de lettres. 

François Mauriac ne veut pas être un ,, romancier catholique” mais un 
catholique qui écrit des romans. Il écarte ainsi le pesant appareil des œuvres 
à thèse, où les visées moralisantes déforment parfois la réalité pour les 
besoins de la cause. Rien n'est plus étranger au christianisme de Mauriac que 
le ton ,, édifiant”, sicen'est le conformisme confortable: l'univers de ses per- 
sonnages est le plus souvent une terre de malédiction qu 'arrosent des fleuves 
de feu. 

Le plus souvent Mauriac livre ses personnages à une aventure spirituelle à 
la fin de laquelle elles retrouvent Dieu, en passant par le Chemin de la Croix. 
Dans l’avant-propos de Thérèse Desqueyroux l’auteur en appelle à sa propre 
créature, celle qui a tenté de supprimer par le poison un mari qu'elle hait: 
j'aurais voulu que la douleur, Thérèse, te livre à Dieu: et j'ai longtemps dé- 
siré que tu fusses digne du nom de Sainte Locuste ”. 

En fait, ces êtres ont soif, soif de solitude, de pureté, d'amour, et la fin du 
roman le dira, lorsque Thérèse seule imagine un retour au pays secret et 
triste l'aventure intérieure, la recherche de Dieu. L'église de Saint Clair 
cesse d’être pour elle un espace étroit, étouffant. Elle est devenu le lieu où 
s'accomplit un mystère qu'elle ne comprend pas, mais qui l'arrete est l’a- 
tirre, la messe lui procurre l’ocassion d'evader des ténèbres à la recherche 
de la lumière. 

COMENTARII, ÎNTREBĂRI, DISCUȚII 
Întrebări Pr. Petre Semen 


Pr. Wili Dancă: Cum întelegeti conceptul de foame spirituală? Din confe- 
rinta prezentată am înţeles că ar avea o conotaţie negativă. De fapt, în zilele 
noastre foamea spirituală e ceva pozitiv. Mie îmi place să aud că cineva este 
înfometat spiritual. Mi se pare că pericolul prin care trecem acum este ca omul 
să nu mai simtă nimic, mai exact este pericolul unei indiferente, al unei înde- 
părtări totale de Dumnezeu şi de cele sfinte. 


Pr. Petre Semen: Aş vrea să precizez că tema în sine nu prea m-a încântat 
şi timpul mi-a fost extrem de limitat, dar am zis să am continuitate cu partici- 
parea la dialogul dvs., de aceea am venit, aş zice, in extremis. Răspunsul se află 
la cartea profetului Amos, la cap. 7-9. Este vorba despre corupţia extraordinară 
care a cuprins toate segmentele societăţii iudaice în perioada postexilică; pro- 
fetii au procedat cum au procedat grecii cu sfântul apostol Pavel în Areopag: 
„Despre aceste lucruri lasă, o să ne vorbeşti altă dată”, pentru că oamenii nu 
mai erau receptivi la cuvântul lui Dumnezeu. Se ştie, activitatea profetului 
Amos s-a desfăşurat în regatul de sud, dar avea relevanţă pentru ambele regate: 
din regatul de nord fuseseră exilați toți profeţii, unii chiar ucişi, pentru a nu mai 
deranja urechile monarhilor timpului, ale potentatilor. Atunci, le anunţă pro- 
fetul: „Va veni vremea când veţi tânji după profeti şi după cuvântul pe care eu 
vi-l transmit”. Si făcea aluzie la cazul regelui Saul. A nu mai avea foame de cu- 
vântul lui Dumnezeu era ceva tragic şi este o tragedie pentru om, dar nu carac- 
terizează firea omului, ci era vorba despre o apostaziere personală a poporului 
iudeu. Lucrările de referinţă în acest sens sunt numeroase, la noi avem lucrările 
părintelui Mircea Basarab, un preot misionar de la Minchen. Profetul foloseşte 
verbul nuah — a se balansa ca o trestie de la o mare până la cealaltă, de la Marea 
Mediterană la Marea Moartă, semn că se are în vedere exclusiv poporul ales. 


Pr. Stefan Lupu: Mi-a plăcut ce-ati spus despre semnificaţia simbolică a pâi- 
nii ŞI a vinului, şi, în timp ce vorbeati, mi-a venit în minte o curiozitate a mea: 
rămânând la simbolismul biblic, deseori azima este folosită ca simbol al cură- 
tiei, în timp ce pâinea dospită se referă la omul corupt. De aceea, şi sfântul Paul 
ne invită să ne îmbrăcăm în omul cel nou, cu azimele. La vin, în schimb, este 

invers, se foloseşte vinul fermentat. De aceea vă întreb care ar fi semnificaţia 
acestui ferment? Mai întâi este negativă în pâine şi apoi pozitivă în vin? 


Pr. Petre Semen: Drojdia sau aluatul, se ştie foarte bine că dacă rămâne în 
frământătură mai mult decât a prevăzut gospodina şi în cantitate excesivă strică 
toată frământătura. Învățătorul Cristos vine cu o învăţătură opusă, fiindcă si 
legea cea nouă era opusă legii vechi deci impunea o schimbare şi aluzia la alua- 
tul cărturarilor şi fariseilor, ucenicii n-au sesizat-o, dar Mântuitorul are în ve- 
dere de fapt pilda creşterii împărăției dintr-un lucru insignifiant, dintr-o să- 
mântä infimä de muştar, care ajunge la maturitate, să adăpostească în ea 
păsările cerului. E o pornire de la un germene, dintr-un rest al lui Israel se va 
face poporul meu. Nu e cazul să intrăm într-o polemică, de ce într-o Biserică 
se foloseşte azimă şi în cealaltă pâine dospită pentru că aceasta nu ţine de e- 
senta actului în sine. 


P.S. Petru Gherghel: Eu voiam să pun o problemă practică. Nu cred că este 
chiar nimerit să v-o pun sfintiei voastre, dar pentru că reprezentaţi Biserica 
Ortodoxă îmi permit să v-o pun. Eu am participat de mai multe ori la celebrarea 
jertfei Sfintei Liturghii în Biserica Ortodoxă şi multi din cei care m-au văzut 
prezent m-au întrebat dacă m-am împărtăşit. De exemplu, la Sfânta Liturghie 
celebrată cu ocazia sărbătorii sfânta Paraschiva, părintele exarh a venit la mine 
cu o tavă frumoasă, cu o pâine şi un pahar cu vin. Sigur că am ştiut despre ce 
este vorba, dar mulţi, văzând această scenă, au rămas puţin surprinşi. Nu sunteţi 
liturgist, dar probabil celebrarea Sfintei Liturghii vă este la inimă şi m-aş bu- 
cura dacă aţi explica puţin şi sensul acestei pâini binecuvântate pe care o pri- 
mesc cei care nu se împărtăşesc dar care primesc această pâine binecuvântată 
şi acest pahar cu vin binecuvântat. 


Pr. Petre Semen: Este o deosebire mare în ceea ce priveşte afluenta la Sfânta 
Împărtășanie între cele două Biserici. Cred că Biserica Ortodoxă este mai exi- 
gentă cât priveşte consumul oricărei mâncări şi băuturi înainte de împărtăşanie. 
Am fost într-un colegiu francez în Roma; colegii de acolo mi-au reproşat de ce 
nu mă împărtăşesc cu dânşii; de asemenea, mi-au reproşat de ce numărul celor 
care se împărtăşesc la noi este atât de mic, mi-au reproşat de ce nu mănânc 
nimic înainte de împărtăşanie. Nu ştiu bine care este practica în Biserica dum- 
neavoastră, dar îmi amintesc că serveam masa şi că se mergea imediat la slujbă. 
Nu am calitatea, nici dreptul să judec dacă face mai bine o Biserică sau alta. În 
definitiv, contează mult şi starea de spirit, inima cu care te prezinti înaintea lui 

Dumnezeu, pentru că el nu se uită la formalisme. Pe de altă parte, tradiția pa- 
tristică, de exemplu sfântul Simeon Noul Teolog şi sfântul Simeon al Tesalo- 
nicului, precizează că se impune o abstinentä de la hrană şi de la băutură pentru 
a putea trăia bucuria că te întâlneşti cu Împăratul cel mare. Aceasta ar fi ideea. 
Nu se ştie dacă pe plan spiritual se realizează ceea ce afirmă sfinţii părinți 
pentru că ei constituie un ideal de viaţă pe care noi nu-l putem atinge. Biserica 
Ortodoxă este mai restrictivă: impune spovedanie înainte. Astfel, omul nu este 
pregătit întotdeauna pentru a primi această Sfântă Taină şi atunci, în locul Sfin- 
tei Taine se dă anafură, pâine binecuvântată. Există o rugăciune specifică şi în 
momentul în care se apropie de sfârşit Sfânta Liturghie, pe o tavă se evaluează 
numărul oamenilor prezenţi în Biserică şi se spune: „Binecuvântează, Doamne, 
pâinea aceasta ce se va da în locul sfintelor tale taine”. Aici nu este vorba 
despre o înlocuire a Sfintelor Taine. Deosebirea este esenţială, este vorba de 
grade de sfinţenie, cum este agheasma mare şi apa sfințită. Una se ia după 
împărtăşanie imediat, dar nu se poate lua după anafură, căci sfintenia agheas- 
mei mari este mai mare, fiind realizată în ziua de 6 ianuarie. Aceasta ar fi expli- 
catia: pâinea e binecuvântată, paharul nu e binecuvântat, pentru că, în general, 
vinul nu se binecuvântează. Pentru că, în trupul lui Cristos este prezent şi 
sângele său şi, primind trupul lui îl primim pe Cristos întreg, deşi ne împărtă- 
şim numai cu pâine. 


P.S. Petru Gherghel: Eu m-am simţit onorat pentru că am primit pâine şi vin 
binecuvântate împreună cu ceilalți episcopi, de asemenea, şi regele şi regina au 
primit pâine şi vin binecuvântate. 


Pr. Petre Semen: În general, când vine un ierarh şi participă la Sfânta Litur- 
ghie şi chiar se împărtăşeşte 1 se dă după aceea şi anafură şi paharul cu vin care 
nu e binecuvântat prin atingerea de sfântul trup şi sânge. Credinciosilor nu li 
se dă şi vin decât la Paşti. 


Pr. Eduard Ferent: Din conferinţa dumneavoastră reiese acest fapt cunoscut 
de toţi cei care sunt familiarizați cu Sfânta Scriptură, anume prezenţa jertfei în 
Vechiul Testament. Dar ştim că Dumnezeu nu are nevoie de jertfe: toată creaţia 
îi aparţine şi poate lua orice din creaţie. Ca atare conchidem că omul are nevoie 
de jertfă prin care să se raporteze pe el şi creaţia la Dumnezeu. În Noul Testa- 
ment, jertfa are alt conţinut dar raportarea la Dumnezeu rămâne şi, de aseme- 
nea, sacrificiul lui Cristos rămâne. Întrebare: Există un progres în concepţia de 

jertfă în Vechiul Testament? Care sunt profeții care au conlucrat îndeosebi în 
acest sens? 


Pr. Petre Semen: Există nişte etape vizavi de calitățile jertfelor din Vechiul 
Testament si, într-adevăr, nu Dumnezeu are nevoie de ele, ci omul a simțit ne- 
voia să repare într-o manieră grosieră desigur ceea ce mai putea repara. Sunt 
foarte multe cazuri în cuvântările profetice prin care sunt denuntate jertfele ca 
fiind necorespunzătoare: „M-am săturat de sărbătorile voastre; ce-mi trebuie 
mie jertfe de tapi si de berbeci? Nu-mi mai aduceţi!” În profeţii postexilici se 
constată, într-adevăr, aşa cum a remarcat părintele profesor, la Maleahi, necon- 
cordanta între sentimentul religios voit de Dumnezeu, între puritatea inimii si 
formalismul care ajunsese până acolo încât era dăruit lui Dumnezeu ceea ce si 
aşa se arunca. Am avut cazuri si la biserică: „Îi dau părintelui, că şi aşa nu mai 
merge bancnota asta!” Vin cu animale necorespunzătoare! Ce vrea Dumnezeu? 
Ascultare mai presus decât jertfă si împlinirea poruncilor. Este arhicunoscută 
atitudinea arhiereului Samuel față de neascultarea regelui Saul. Dar dintre pro- 
fetii cei mai consecventi în inocularea ideii calitative şi a unui real sentiment 
religios al credinței sunt Maleahi, Agheu si Zaharia. 


Bogdan Herciu (student): Care este raportul dintre jertfele sângeroase în Ve- 
chiul Testament şi jertfa de pâine şi de vin? E continuitate sau complementari- 
tate? 


Pr. Petre Semen: De cele mai multe ori este vorba de complementaritate. Nu 
lipseau la sanctuar, pe masa punerii înainte, ca să reprezinte pe fiii lui Israel, 
e vorba despre o aducere permanentă. Glumeam adeseori, cu studenții noștri, 
spunând că săracii preoți, dacă n-aveau dantura bună, trebuiau să mănânce pâi- 
nea pusă cu o sâmbătă înainte! Era declarată sfințenie mare, trebuia consumată 
numai la sanctuar. Mai însoțeau jertfele de pace, de ispăşire si de aducere 
aminte a binefacerilor primite. Era ca o complementaritate a jertfei. Dar, con- 
form termenului minha de la Maleahi, cap. 2, se pare că este si o pregătire a 
jertfei nesângeroase aduse de Domnul Cristos. Cam acela ar fi, printre altele, 
şi scopul utilizării pâinii. Mai sunt si alte sensuri: obligația omului de a consti- 
entiza că toate Îi vin de sus, si cele din regnul vegetal, ca si cele din regnul ani- 
mal şi trebuie să-i mulțumească în permanenţă lui Dumnezeu. 

Întrebări Pr. Alois Bulai 


Pr. Wili Dancă: În legătură cu memorialul, cu semnificaţia sa de aducere 
aminte. Care este distincţia între aducerea aminte subiectivă şi obiectivă, ultima 
concretizată în ritual? Care este ponderea acestei aduceri aminte din punct de 
vedere subiectiv? Care este cuvântul Scripturii în acest sens? În zilele noastre, 
în societatea în care trăim, se pune un accent tot mai mare pe această aducere 
aminte subiectivă. Cea obiectivă necesită o introducere, o iniţiere. Societatea 
civilă, în care doar individul contează, pune accentul pe memoria subiectivă. 
Care ar fi părerea Scripturii în legătură cu această aducere aminte subiectivă? 


Pr. Alois Bulai: Bineînţeles că zikaronul sau memorialul obiectiv, nu ex- 
clude amintirea subiectivă, dimpotrivă, o presupune, pentru că altfel nu ar avea 
suport. În Sfânta Scriptură, în special printre lingvişti este o întreagă literatură 
care apelează la cele două forme în care apare verbul zakar: este forma gal în 
care este subliniată în special această aducere aminte, rememorare, aducere în 
prezent la nivel subiectiv a unui eveniment care a avut loc în trecut şi forma 
hifil sau cauzativă a acestui verb care înseamnă a aduce în prezent în mod 
concret, a face părtaş în timpul prezent pe cineva de o realitate care a avut loc 
în trecut dar al cărei efect continuă întrucât este efectul lui Dumnezeu. Nu este 
deci o contradicție, numai că prima parte, aceea a amintirii subiective este mai 
putin decât concretizarea şi participarea ontologică la evenimentul salvific prin 
celebrarea rituală în memorialul obiectiv sau zikaron. 


Pr. Eduard Ferent: Ati aşezat memorialul, cum e şi normal, în istoria mân- 
tuirii şi la un moment dat ati spus că timpul în acest context este un fragment 
dintr-un plan mai mare al lui Dumnezeu, este un moment, în dogmatică spu- 
nem kairos. Aş avea o primă întrebare: Ce deosebire este între palingenesia 
ciclică greacă şi timpul istoric din Sfânta Scriptură? lar a doua, cu privire la 
realitatea euharisticä din Noul Testament: Ori de câte ori Paul vorbeşte fie 
despre Euharistie, fie despre învierea Domnului spune Ego enim accepi a Do- 
mino, quod et tradidi vobis (1 Cor 11,23). Care este conţinutul, realitatea teolo- 
gică a Traditiei referitor la Euharistiei, după textele pauline? 


Pr. Alois Bulai: Referitor la problema diferenţei dintre veşnica reîntoarcere 
din literatura şi filozofia greacă şi această istorie a mântuirii, această diferență 
a fost des subliniată şi, de altfel, impactul cel mai mare pe care l-a avut litera- 
tura biblică asupra literaturii europene prin vârful de lance al său, literatura 

greacä, atunci când a luat nastere crestinismul, a fost tocmai acesta: cä spre 
deosebire de greci, care vedeau perfecțiunea în mitul întoarcerii la un timp în 
care fericirea era deja totală, în Vechiul Testament şi în toată literatura biblică 
există mereu o deschidere spre viitor. Ceea ce există acum este împlinirea unei 
promisiuni, dar este, în acelaşi timp, prevestirea unei alte realități care trebuie 
să se împlinească. Este o desfăşurare pe verticală, credinciosul israelit şi apoi 
cel creştin fiind mereu orientat spre împlinirea mai întâi în persoana lui Mesia 
pentru evrei şi apoi în întoarcerea glorioasă la parusie pentru creştini. Iar despre 
realitatea exprimată de sfântul Paul atunci când spune „ceea ce eu vă transmit 
aceea şi eu am primit” este clar faptul că prin Traditie sfântul Paul preia atât 
ritul, cât şi conţinutul a ceea ce se celebrează, iar conţinutul este definit de cu- 
vintele instituirii în cazul acesta, adică pâinea este cu adevărat trupul lui Cristos 
iar conţinutul potirului, vinul, este cu adevărat sângele lui Cristos care este, în 
acelaşi timp, nu numai o participare la trupul şi sângele lui Isus Cristos, dar este 
şi o proclamare de credinţă a evenimentului Isus Cristos şi o îndreptare plină 
de speranţă spre comuniunea deplină cu acesta, când se va întoarce. 


Pr. Eduard Ferenţ: Tradiţia creşte. Dacă raportăm această realitate teologică 
la conţinutul Euharistiei, cum ati spus, nu poate să mai crească. E identică 
întotdeauna şi noi o purtăm în realitate. Cred că sunt şi alţi factori constitutivi 
ai realităţii teologice a credinţei în acest caz la care se referă progresul acesta. 
Ca atare, cred că realitatea teologică a Traditiei are un conţinut mult mai bogat 
si un aspect chiar subiectiv. Cei mai multi astăzi, când vorbesc despre Traditie, 
se gândesc la datini, la obiceiuri, la anumite maxime, ceea ce nu este cred con- 
ținutul Traditiei nici subiective şi nici obiective. Ar fi bine ca în cadrul cursu- 
rilor noastre această noţiune să fie prezentată şi de teologia biblică, pentru că 
la dogmatică întâlnim uneori greutăţi în acest sens şi se încearcă o interpretare 
a Scripturii fără Traditie sau în afara ei şi dificultăţile trebuie soluționate. 


Pr. Alois Bulai: Eu aveam în conferinţă dar din cauza lipsei de timp nu m- 
am oprit asupra problemei pe care le-a suscitat Tradiţia cu privire la interpre- 
tarea textelor biblice. Într-adevăr, Tradiţia este progresivă, întrucât Tradiţia este 
trăirea în prezent sub acţiunea Duhului Sfânt şi, normal, Duhul Sfânt este cel 
care dă creştere lucrurilor pe care noi le-am primit, le trăim şi le transmitem 
mai departe. 


Pr. Petre Semen: Trebuie să mulţumim în primul rând părintelui profesor 
pentru conferinţa sa plină de profunzime teologică. Vizavi de timpul nostru şi 

de capacitatea omului de a înţelege divinitatea, că noi nu suntem responsabili 
de intrarea în existenţă şi nici de ieşirea noastră din această existenţă. Ne 
limităm deci la momentul venirii şi al plecării. Suntem responsabili, în schimb, 
de modul în care folosim acest timp în care ne-a încadrat Dumnezeu, de modul 
în care folosim libertatea. Vizavi de acest timp, apar din perspectiva biblică 
unele nuanţe greu de descifrat ca biblişti, ca teologi, în general, şi aş vrea să-i 
pun părintelui profesor o întrebare: Cum împacă sintagma din cartea Numeri 
că „l-au văzut pe Dumnezeu, au mâncat şi au băut cu el” şi afirmaţia sfântului 
loan evanghelistul că „Pe Dumnezeu nimeni nu l-a văzut vreodată, decât numai 
Fiul Omului care s-a coborât din cer”? 


Pr. Alois Bulai: Ar trebui să vedem nuanțele semantice ale expresiei „l-au 
văzut pe Dumnezeu”, care, în sens larg, înseamnă că l-au experimentat, l-au 
simţit pe Dumnezeu. Se spune în Vechiul Testament că numai Moise este cel 
care a stat cu Dumnezeu faţă în faţă şi chiar în Cartea Numerilor, atunci când 
Domnul îi admonestează pe Aron şi pe Miriam pentru faptul că au bârfit pe 
Moise pentru că este căsătorit cu o moabiteancă, tocmai acesta este conţinutul 
admonestării pe care le-o aduce: „De ce l-aţi bârfit pe alesul meu, pentru că eu 
vorbesc cu el nu ca şi cu ceilalți prin vise, ci cu servitorul meu Moise am stat 
faţă în faţă”. Şi ne spune tradiţia Vechiului Testament că această posibilitate a 
lui Moise de a sta faţă în faţă cu Dumnezeu a devenit periculoasă pentru popor, 
din cauza aceasta el trebuia să aibă faţa acoperită, pentru că atât de mult stră- 
lucea. E o reprezentare a acestui mod de a-l vedea pe Dumnezeu, de a sta îm- 
preună cu el. Cred că este vorba de faptul acesta, că l-au cunoscut pe Dumne- 
zeu, acest iadah - a-l cunoaşte pe Dumnezeu, a face experienţa personală a lui 
Dumnezeu. Astfel, putem vorbi că pe Dumnezeu nimeni nu l-a putut vedea, 
decât Isus pe care Dumnezeu îl revelează. 


P.S. Petru Gherghel: Sunt doi biblişti aici care s-au prezentat şi suntem 
bucuroşi să-i ascultăm. Aş vrea să-i pun o întrebare părintelui Bulai. El a făcut 
deja o referinţă la evanghelistul loan: Cum se explică faptul că evanghelistul 
loan doar presupune, nu se opreşte asupra instituirii Euharistiei, ci prezintă 
cadrul, face referinţă la acel moment, dar nu vorbeşte despre ea, o presupune? 
A considerat-o cumva nesemnificativă, sau s-a pierdut o parte din Evanghelia 
după sfântul loan? 


Pr. Alois Bulai: Evanghelia după sfântul loan este ultima care a apărut în 
timp şi, după cum se ştie, nu numai cu privire la Euharistie, dar şi cu privire la 

celelalte învățături omite o serie de date, de amănunte pe care le relatează si- 
nopticii, pe care sfântul loan le presupune cunoscute, şi intenţia lui principală 
este aceea de a face o interpretare teologică a aceloraşi evenimente pe care el 
le relatează într-o altă formă. Tot la fel se explică şi problema Euharistiei: felul 
cum vorbeşte despre Euharistie ca despre trupul care dă viaţă, sângele său — a- 
devărată băutură pentru oameni spre viaţa cea veşnică presupune că lucrul 
acesta era celebrat în comunitatea către care se adresează el cu evanghelia sa. 
Ce-l preocupă pe dânsul în cateheza pe care o face în cap. 6 este explicarea 
corectă a acestei celebrări. Nu se opreşte asupra ritului care era cunoscut, era 
practicat, era trăit; pe el interesează ceea ce se celebrează şi el vrea să subli- 
nieze conţinutul adevărat al celebrării euharistice. 


Întrebări Pr. Eduard Ferent 


Pr. Wili Dancă: Cum explică sfântul Irineu legătura dintre Cuvântul lui 
Dumnezeu şi cuvântul omului care vine de la Dumnezeu? 


Pr. Eduard Ferent: Cuvântul epicleza tou Theou şi celălalt, cuvântul lui 
Dumnezeu nu exclude la Irineu lucrarea Logosului, a Cuvântului. Din contextul 
operei sale înţelegem că toate cuvintele pe care Biserica le pronunţă în canon 
după voia lui Cristos, aparțin Logosului. Ca atare, au eficienţă dumnezeiască 
şi deşi e folosit cuvântul cu literă mică, faptul că aparţine lui Dumnezeu reiese 
din aceea că Irineu asociază Euharistia de învierea noastră care este lucrarea 
celui Înviat, lucrarea Cuvântului întrupat, dar glorificat. Ca atare, una nu o ex- 
clude pe cealaltă, dar am vrut să arăt că există o posibilitate de împăcare a 
acelor două perspective şi o complementaritate teologică ce este mult mai mult 
decât fragmentarea Liturghiei în părți principale şi în părți secundare. Noi ştim 
ce valoare are astăzi liturgia cuvântului şi liturgia euharisticä şi cred că impor- 
tanta deosebită pe care Conciliul al II-lea din Vatican o dă liturgiei cuvântului 
ne obligă să credem că liturgia cuvântului nu are numai un rost didactic, cate- 
hetic. Are un rol mult mai mare: este tocmai temeiul teologic al Euharistiei 
sacramentale. Şi Euharistia sacramentală sacramentalizează cuvântul proclamat 
mai înainte, îl face eveniment. Ca atare, această perspectivă teologică poate 
îmbogăţi foarte mult teologia sfintei Euharistii şi poate rezolva anumite pro- 
bleme încă nerezolvate. 

Pr. Wili Dancă: Aş vrea să completez întrebarea: Mă refer la cuvântul omu- 
lui sfințit, botezat, la cuvântul creştinului, cuvântul celui care participă şi 
rosteşte rugăciunea de mulțumire asupra pâinii şi asupra vinului... 


Pr. Eduard Ferenţ: Nu cuvântul oricărui om... 


Pr. Wili: Nu cuvântul oricărui om, ci al omului născut din nou, prin botez. 
În cazul acesta, care este rolul Sfintei Treimi în Euharistie? Cum se prezintă 
Sfânta Treime aici, ca un fel de orizont, energie, substanță magică? Întreb 
pentru că poate fi o problemă pentru unii... 


Pr. Eduard Ferenf: Trebuie făcută o mare deosebire: mai întâi de toate, 
Dumnezeu, de la Irineu şi din toată teologia noastră, nu este absolutul filozo- 
filor, ci este Deus vivens, Dumnezeul cel viu, care e monoteist rigid în Vechiul 
Testament, dar este Dumnezeu Treime în Noul Testament. Acesta este myste- 
rium Salutis. Am texte în care arăt lucrarea Tatălui, lucrarea Fiului şi lucrarea 
Duhului Sfânt. Aceste lucrări în afară, în economia celor trei persoane sunt 
comune, pentru că toate provin dintr-o singură natură a lui Dumnezeu şi acest 
Dumnezeu este Dumnezeul cel viu. În ceea ce-l priveşte pe om, nu orice om 
poate celebra Euharistia, chiar dacă a fost botezat, ci numai acela care a fost 
consacrat de Duh şi a primit darul preoţiei, iar preoția este tocmai harul de a 
sluji Euharistia şi celelalte sfinte taine. Un creştin nu poate să realizeze ceea ce 
realizează prin sfințire preotul şi de fapt am spus că nu este preotul cel care 
lucrează ca om în Euharistie, ci este Tatăl, Fiul şi Duhul care printr-o lucrare 
simultană, prin harul preoţiei, săvârşeşte Euharistia. La sfinții Părinţi niciodată 
nu există separarea celor trei persoane în sfintele taine, în chip deosebit în 
Euharistie şi este foarte important să nu uităm de această dimensiune trinitară 
pentru că noi, în teologia catolică am cam făcut o abstracţie şi am redus uneori 
misterul Preasfintei Treimi la un mysterium abstractum, nu mai apare ca myste- 
rium salutis. De aici se vede şi rolul Bisericii: numai Biserica celebrează Euha- 
ristia şi în timp ce celebrează Euharistia, Euharistia face Biserica, o edifică în 
trupul lui Cristos şi aici este deosebirea între mâncarea obişnuită şi mâncarea 
spirituală a Euharistiei: mâncarea obişnuită e transformată în trupul nostru, în 
timp ce Euharistia ne transformă în ceea ce primim, devenim trup al lui Isus 
Cristos, aşa că devenim trup al lui Isus Cristos, aşa că Biserica creşte până la 
sfârşitul veacurilor în Euharistie. 

Bogdan Herciu (student): Vorbeati despre Euharistie ca despre desävârsire, 
atât a creaţiei, cât şi a omului şi înţeleg asta ca o desăvârşire în substanţă, nu 
o desăvârşire formală. Totuşi, Conciliul din Trento vorbeşte despre transsub- 
stantiere, dispare substanţa pâinii şi a vinului, rămânând numai aspectul exte- 
rior, accidentele. Puteţi să insistati asupra acestui sens, al transsubstanţierii? 


Pr. Eduard Ferent: Vedeţi, problema speciilor euharistice e o problemă care 
ne priveşte numai pe noi, deşi într-o carte a părintelui Buga, care este continua- 
torul părintelui Stăniloae, se afirmă că noi am învăţa că prin consacrare 
realitatea şi substanța pâinii se schimbă în substanţa şi realitatea trupului slăvit 
al lui Cristos şi realitatea vinului în realitatea şi substanţa sângelui glorificat al 
lui Cristos, dar accidentele acestor elemente sunt transformate în accidentele 
trupului lui Cristos. Aşa ceva n-am învăţat şi nu învăţăm. Ce se schimbă: după 
Conciliul Tridentin care preia o sinteză a teologiei scolastice, în chip deosebit 
a sfântului Albert cel Mare şi a sfântului Toma de Aquino, se insistă asupra 
substanţei. Substanţa pâinii este schimbată în substanţa trupului Domnului, 
rămânând accidentele pâinii. Substanţa vinului este prefăcută în substanța 
sângelui lui Cristos, rămânând accidentele sau speciile vinului. Această teolo- 
gie este specific catolică. Ortodocşii nu tratează despre acest lucru, ei sunt mai 
simpli şi, de fapt, nici sfântul Irineu nu vorbeşte de specii. El spune că realitatea 
pâinii e schimbată în trupul lui Cristos, realitatea vinului e schimbată în reali- 
tatea sângelui lui Cristos. Dar evul mediu are valoarea sa şi, într-adevăr teolo- 
gia euharistică medievală a fost şi este un aport deosebit pentru clarificarea 
unui limbaj teologic clar care este preluat şi de Conciliul al II-lea din Vatican 
şi de Catehismul Bisericii Catolice şi de Professio Pauli VI, acest crez nespus 
de frumos şi de actual al Bisericii noastre. 


Bogdan Herciu (student): Transsubstantierea este schimbarea sau desăvâr- 
şirea substanţei pâinii? 


Pr. Eduard Ferenf: Nu e impanatio, nu e desăvârşire. Este prefacere, este 
transformare ({ranssubstantiatio): numai elementele exterioare, speciile rămân. 
Dar realitatea, fiinţa pâinii, substanţa, aceasta este schimbată în substanţa tru- 
pului lui Cristos slăvit. Tocmai această consacrare face ca Euharistia să fie 
jertfă. Cum pe Calvar trupul neînjunghiat al Celui Rästignit devine trup înjun- 
ghiat, jertfit, prin rästignire, are loc o schimbare reală. Aşa e şi în Euharistie, 
care poartă în realitate sacrificiul Crucii, schimbă substanţa pâinii în substanţa 
trupului jertfit, dar înviat al lui Cristos şi substanţa vinului în substanţa sângelui 

lui Isus Cristos glorificat. Deci, are loc o schimbare şi aici este esenţa sacri- 
ficiului: sunt transformate elementele. De aceea, cuvântul rranssubstantiatio 
al sfântului Albert cel Mare şi al sfântului Toma de Aquino, preluate de Conci- 
liul Tridentin şi de Conciliul al II-lea din Vatican nu pot fi schimbate. Unii 
spun transfinalisatio, ceea ce nu mai redă exact semnificaţia teologică. Paul al 
VI-lea vorbeşte despre transelementatio, elementele sunt transformate în alte 
elemente, ceea ce nu mai sună tot atât de profund ca transsubstantiatio. Cu- 
vântul acesta poartă cu sine o tradiţie de peste câteva veacuri, cu toată bogăţia 
lui teologică, de aceea, altul mai bun nu avem. 


Pr. Wili Dancă: Cred că rămânând în cadrul unei perspective integrale a is- 
toriei teologiei, putem valorifica elementele pozitive ale tradiţiei. De asemenea, 
cred că un anumit limbaj, dintr-o anumită perioadă a Bisericii nu mai vorbeşte 
la fel de bine omului de astăzi, dar lucrul acesta nu înseamnă că nu mai este 
valabil. De fapt, în funcţie de contextul cultural şi istoric, suntem provocati — 
poate că aşa lucrează Providența, prin evenimente culturale şi nu numai — să 
precizăm modalitatea de trăire a credinţei noastre, la nivel spiritual, moral etc. 
Astăzi, de exemplu, dimensiunea metafizică nu se mai bucură de mare trecere, 
dar nu trebuie să înţelegem că nu mai există aşa ceva. Credinţa creştină în- 
seamnă această raportare la transcendentä, la realitatea metafizică. Rațiunea 
omului, recta ratio, înseamnă deschidere spre transcendentä. Credinţa vine în 
întâmpinarea acestei deschideri. În cazul de faţă, este important să plecăm la 
drum având în vedere ambele direcţii: credinţa şi rațiunea. Nu există o diferenţă 
atât de radicală între un domeniu şi celălalt. Dacă ar fi aşa nu ar mai fi o linie 
de continuitate: unul ar vorbi într-o direcție, altul în cealaltă. Omul este capax 
Dei prin însăşi structura sa fiintialä, prin natura sa. Cred că şi în cazul Euharis- 
tiei se verifică această perspectivă globală, integrală asupra realității. 


Pr. Eduard Ferent: Sfântul Toma a exprimat cel mai bine acest adevăr: 
Visus, tactus, gustus in te fallitur, sed auditu solo toto creditur şi auditu se re- 
feră la cuvânt. Cuvântul are mai mare valoare decât orice certitudine, chiar si 
matematică, nu numai chimică — cuvântul lui Dumnezeu. Acesta este cel care 
face realizarea şi care ne spune Acesta este trupul meu, acesta e sângele meu. 
Şi e suficient să luăm catehezele sfântului Ambroziu sau ale sfântului Ciril de 
Ierusalim ca să vedem toată doctrina Bisericii în această privinţă. Problematica 
ulterioară referitoare la aceasta se rezolvă pe baza principiilor enunțate şi în 
Dominus lesus care face deosebirea între cele două principii şi Fides et ratio. 

Cred că alt criteriu mai bun pentru a rezolva această problemă nu sunt decât 
aceste două documente. 


Marian Rediu (student): În dezvoltarea antropologiei sale, sfântul Paul 
apelează deseori la o metodă pedagogică originală, dar cu profunde implicaţii 
dogmatice: dinamismul tipologic moarte-viatä, păcat-har, rătăcire-răscumpă- 
rare, Adam-Cristos, paralelism care apare cu precădere în capitolul 5 al Scri- 
sorii către Romani. Sfintia voastră, la începutul conferinţei, într-un context 
polemic, mai mult de apărare, de fapt, ati afirmat dimensiunea cosmică a Euha- 
ristiei: Euharistia este desăvârşirea creaţiei. Pornind de la aceste două premise, 
vă întreb dacă în sfântul Paul Euharistia constituie o contrapunere realităţii pă- 
catului sau este o desăvârşire a creaţiei şi o orientare fiintialä a omului către 
Dumnezeu? lar dacă Paul le are în vedere pe amândouă, se poate face o ierarhi- 
zare a acestor două valori? 


Pr. Eduard Ferent: În capitolul 5,12-21 din Scrisoarea către Romani, când 
sfântul Paul vorbeşte despre păcat, îl vede în Cristos, care n-a avut păcat. Mis- 
terul păcatului nu poate fi cunoscut decât în misterul lui Cristos: atât păcatul 
originar, cât şi celelalte. Când vorbeşte despre om, îl priveşte în Cristos. Părin- 
tele Semen şi Părintele Bulai au spus un lucru foarte important: noi ca şi creş- 
tini, privim spre viitor. Noi ne aducem aminte de cele care vor veni, nu de cele 
care au trecut. Asta este memoria creştinului. Noi ne aducem aminte de cele 
care vor veni, pentru că la început era sfârşitul: /n principio creavit Deo caelum 
et terram. In principio era Cuvântul, spune sfântul Augustin. Ca atare, sfântul 
Paul când priveşte Euharistia o priveşte în misterul lui Cristos glorificat în care 
vede şi celălalt aspect, al păcatului. Şi cum Cristos este taina lui Dumnezeu, 
această taină are o bogăţie şi o eficienţă mântuitoare egală cu a lui Dumnezeu. 
Dar nu poate fi văzută decât în taina lui Cristos în sensul paulin al cuvântului, 
aşa cum apare în Ef 1, 21 şi în Scrisoarea către Coloseni. 


P.S. Petru Gherghel: Nu e o întrebare, ci o bucurie şi o constatare că într- 
adevăr, aceste întâlniri vor avea rolul să arate cum Euharistia este sacramentul 
unităţii şi cum trebuie lucrat între cele două Biserici pentru a pune în evidenţă 
această valoare subliniată de episcopul de Hildesheim, Homeier: Euharistia va 
fi aceea care va realiza şi unitatea Europei şi numai întoarcerea la Euharistie va 
aduce această dorită unitate a Europei şi a poporului lui Dumnezeu. 

Întrebări Pr. Gheorghe Popa 


Pr. Wili Dancă: După unii, timpul în care trăim ar fi un sfârşit de epocă, 
după alții, e un timp critic. Oricum, fapt este că astăzi conştiinţa omului con- 
temporan e autonomă, e autosuficientă, închisă în sine, nu respiră spre trans- 
cendent. Care ar fi mijloacele adecvate pentru a-l provoca pe omul din zilele 
noastre în aşa fel încât să recupereze dimensiunea transcendentă? 


Pr. Gheorghe Popa: Sigur că aceste mijloace pot fi diverse şi există nişte 
tentaţii ale teologului de astăzi ca să folosească nişte mijloace sau metode care 
au izvorât uneori în spaţiul extrateologic: pot fi mijloace psihologice, pot fi 
mijloace sociologice, sau alt fel de mijloace, prin care omul de astăzi poate fi 
provocat chiar din perspectivă religioasă. Însă, ca să rămân în cadrul temei, aş 
spune că mijloacele trebuie să fie evanghelice. Mijloacele evanghelice pleacă 
de la starea de suflet a primilor creştini. Ei trăiau un sentiment al prezenţei lui 
Hristos şi de aceea aşteptau venirea sa imediată. Ei n-au separat Euharistia 
Bisericii de prezenţa lui Hristos, prezenţa reală în Euharistie prin lucrarea Du- 
hului Sfânt, pentru că, aşa cum am spus, Duhul Sfânt devine interior Bisericii, 
devine interior celui botezat; el este în noi şi „se roagă cu suspine negrăite” şi 
el este cel care ne constituie ca Biserici vii şi care constituie Biserica, dar, evi- 
dent, el este trimis în lume de Fiul. 

Dintr-o perspectivă teologică, o regândire a relației dintre Hristologie şi 
Pneumatologie cred că ar putea să ne conducă la mijloacele şi la metodele teo- 
logice cu care am putea provoca, mai precis, sensibiliza şi orienta conştiinţa 
omului modern spre o altă perspectivă a vieţii sale. O conştiinţă euharisticä este 
cea care defineşte în mod fundamental omul; omul care este om trebuie să mul- 
tumeascä pentru că el nu-şi dă singur viaţă, viaţa o primeşte în dar. El nu 
devine prin propriile lui puteri creştin, ci el devine creştin pentru că această 
viaţă în Hristos este darul lui, dar izvorât din jertfa, învierea, înălțarea lui şi 
trimiterea Duhului Sfânt în lume. De aceea, considerăm că recuperarea şi pro- 
vocarea conştiinţei moderne trebuie făcută, aşa cum am spus, prin formarea 
unei sensibilitäti euharistice şi liturgice a noastră, a celor care ne pregătim să 
devenim preoţi şi această conştiinţă de fapt se răspândeşte, aşa cum am spus şi 
altă dată, aşa cum se răspândeşte mireasma unei flori. Nu se impune agresiv, 
ea se simte şi oamenii sunt atraşi de lucrul acesta. De ce sfinţii atrag lumea? Ei 
provoacă lumea nu neapărat prin cuvânt, se poate şi prin cuvânt, dar cuvintele 
lor sunt drese cu sare, ei vorbesc foarte puţin, dar vorbesc cu putere, aşa cum 
Evanghelia ne spune că Mântuitorul vorbea ca unul care are putere. Eu cred că 

în contextul modernităţii, în care, aşa cum ati spus, se accentuează autonomia 
individuală, afirmarea de sine a omului, în contextul în care, pe plan politic şi 
social, se pune din ce în ce mai mult accent pe drepturile şi libertăţile funda- 
mentale ale omului, într-un sistem democratic, Biserica nu poate folosi mij- 
loace de constrângere, ci mijloace care inspiră şi care produc o „lepădare de 
sine”. 


Pr. Wili Dancă: Nu poate fi vorba în modernitate despre apologetică. Sfân- 
tul Părinte a dat o enciclică, Veritatis splendor (Splendoarea adevărului), o 
enciclică cu caracter moral în care vorbeşte despre o nouă apologie a creştinis- 
mului în societatea modernă de astăzi: splendoarea adevărului, creştinul atrage 
trăind plinătatea adevărului care este Cristos. Aşadar nu mai este vorba de 
metodele vechi, prezente în unele manuale de dogmatică, structurate pe rationa- 
mente exterioare teologiei: protestanții spun că..., ortodocşii spun că..., catolicii 
spun că..., dar adevărul este în altă parte. Cum apreciaţi această nouă modalitate 
de a face „apologetică” (trăirea în adevărul care este Cristos)? Cum apreciaţi 
oferta de mântuire a religiilor non creştine? Este creştinismul un fel de alterna- 
tivă sau îşi păstrează un caracter unic? 


Pr. Gheorghe Popa: Crestinismul nu poate fi alternativă pentru cei care sun- 
tem pătrunşi de credinţa în Domnul Isus Hristos. El are un caracter unic, însă 
modul cum se propune creştinismul ca şi cale de mântuire a lumii nu poate fi 
agresiv sau apologetic în sensul traditional al cuvântului. În primele trei secole, 
când erau persecuții, nu se vorbea despre apologie în sens agresiv, ci se vorbea 
despre mărturie. Martirii creştini sunt o dovadă supremă a apărării credinţei în 
adevărul absolut creştin. Pe urmă a intervenit un alt context istoric şi am avut 
tentatia aceasta a apologiei şi a transformării credinţei într-o structură super- 
ideologică. Această apologetică nu mai poate fi susținută astăzi şi o spune, de 
exemplu, Karl Rahner. Chiar argumentele raționale tradiționale ale existenţei 
lui Dumnezeu astăzi nu mai au eficienţă, pentru că lumea are o altă forma 
mentis. Nu există alternative. Problema este alta: în ce măsură noi suntem pă- 
trunsi de acest adevăr, în ce măsură suntem exigenti cu propria noastră cre- 
dintä, şi putem să dăm mărturie despre ea şi la nivel intelectual, discursiv, şi la 
nivelul respirației în duhul credinţei şi la nivelul de mărturisire a credinţei în 
lume în plan social sau în celelalte planuri. Eu cred că problema, în primul 
rând, este o problemă a noastră şi modul cum ne rezolvăm propria problemă 
poate deveni o modalitate credibilă de a argumenta că Mântuitorul este ade- 
vărul şi singura cale de mântuire. Noi avem exemple când teologi au căzut în 

capcana psihologismului sau psihanalizei. Eugen Dreverman este un exemplu. 
Este un reducționism şi atunci trebuie să fim foarte atenţi ca să nu fim fascinati 
de metodele extraecleziale şi extrateologice, pentru că riscăm să pierdem toc- 
mai esentialul. 


Pr. Mihai Pătraşcu: Spuneati că Euharistia este izvorul conştiinţei euharis- 
tice a creştinului şi spuneati că această conştiinţă euharisticä are două caracte- 
ristici: este slujitoare, apoi umilă, smerită şi rugătoare. Nu credeţi că ar mai fi 
încă o caracteristică a acestei conştiinţe, dat fiind faptul că se recunoaşte în 
mod unanim că Euharistia edifică Biserica, edifică această comuniune, şi aţi 
accentuat şi dumneavoastră că în primii trei sute de ani erau împreună, că sim- 
teau această comuniune tocmai datorită recunoaşterii prezenţei reale a lui 
Cristos în Euharistie? Dacă este şi această caracteristică, în perspectiva recu- 
perării conştiinţei euharistice, nu credeţi că trebuie aprofundată şi această 
caracteristică comunională a Euharistiei şi a conştiinţei euharistice? 


Pr. Gheorghe Popa: Evident, eu m-am limitat doar la trei, pe care am încer- 
cat să le scot din contextul textului la care m-am referit. Lucrurile pot fi apro- 
fundate. Sigur, aveţi perfectă dreptate, însă eu n-am vrut să intru în alte aspecte 
şi amănunte. Aceste lucruri pot fi tratate şi din alte puncte de vedere, dar eu am 
rămas strict la domeniul moral şi spiritual, şi n-am abordat aspecte de doctrină, 
de structură a Bisericii. 


P.S. Petru Gherghel: M-am obişnuit să spun un cuvânt, aşa că vă rog să-mi 
dati voie, părinte profesor... Ne-am bucurat, ne bucurăm că avem asemenea 
ocazie de a ne îndrepta spre inima întregii noastre identități şi credințe. Am 
înţeles că Euharistia este exprimarea cea mai fidelă a multumirii. Am înţeles 
că la început, cum spunea şi părintele profesor, toţi erau una. Acuma trecem 
printr-o perioadă foarte grea. Aţi putea să ne prezentaţi legătura dintre Euha- 
ristie şi ospăț, Euharistie şi cina Domnului? Sau, mai bine zis, între noi, cres- 
tinii, şi Euharistie? Preoţii, fără doar şi poate, ei au această legătură directă, dar 
ce se întâmplă cu credincioşii care doar din când în când se fac părtaşi de 
această împărtăşire, de acest ospăț care este vital pentru un creştin? Ne puteţi 
prezenta puţin punctul de vedere al gândirii Bisericii Ortodoxe asupra legăturii 
dintre Euharistie şi ospätul euharistic? 


Pr. Gheorghe Popa: Sigur că există o legătură între Euharistie şi ospätul 
euharistic pentru că şi în primele secole era Euharistia, frângerea pâinii şi pe 

urmă era şi agapa creştină. La aceasta cred că vă referiti sau la dimensiunea 
socială a Euharistiei? Aici sunt probleme de teologie pastorală care implică nu 
numai Biserica noastră, ci Biserica în ansamblul ei. Dacă facem o statistică, 
chiar şi în spaţiul nostru, vedem că un număr restrâns de credincioşi se împărtă- 
şesc în mod efectiv. În mediul urban, maximum 10%, în mediul rural, probabil, 
procentajul creşte mai mult, dar nu cred că depăşeşte 40-50%, depinde de paro- 
hii. Împărtăşirea efectivă cu taina Sfintei Împărtăşanii se face astăzi într-un 
context minoritar, am putea spune. De aceea, cred că trebuie să facem efortul 
de a-i conştientiza pe credincioşii noştri ca să nu mai aparțină doar formal de 
Bisericile noastre, ci efectiv să înţeleagă că împărtăşirea cu trupul şi sângele 
Mântuitorului este esențială pentru dobândirea mântuirii şi că Euharistia antici- 
pează, de fapt, ospätul euharistic în împărăţia lui Dumnezeu. Există tentaţii 
aici, am văzut şi în Occident. Se iau decizii şi nu se mai pregătesc creştinii 
pentru împărtăşanie. Foarte multi nu se mai mărturisesc, nu se pregătesc; sunt 
nişte exigente, prezentate şi de sfântul apostol Pavel. Este o tentatie, s-ar putea 
să fie chiar o relativizare a valorii Euharistiei şi de aceea cred că secularizarea 
va putea fi estompată în măsura în care, din ce în ce mai multi creştini, îşi vor 
asuma exigenţele vieţii creştine. În ceea ce priveşte dimensiunea socială a 
Evangheliei, ea trebuie să fie în relație din nou cu Euharistia, deoarece cine 
dobândeşte conştiinţa prezenţei lui Cristos în Euharistie, în Biserica lui şi în 
fiecare persoană botezată, atunci este şi sensibil la ospätul euharistic sau la 
Euharistia de după Euharistie. 


Întrebări Pr. Claudiu Dumea 


Pr. Ştefan Lupu: Îi mulţumim părintelui Claudiu Dumea pentru competenţa 
cu care a prezentat această legătură dintre liturgia iudaică şi liturgia creştină şi 
este un semn că a fost pelerin în Tara Sfântă deseori, de aceea cunoaşte foarte 
bine această matrice iudaică a liturgiei creştine, cu toată bogăţia de termeni, şi 
uneori mi se părea că văd un film în această desfăşurare a liturgiei ebraice. 


Pr. Wili Dancă: Sfânta Liturghie formează un tot unitar, spune Sacrosanc- 
tum concilium, de la început şi până la sfârşit. Ce se întâmplă cu persoanele 
care participă la Sfânta Liturghie dar ştim că sunt împiedicate de Dreptul cano- 
nic şi nu se pot împărtăşi din moment ce le interzice Biserica? Ei participă la 
această Sfântă Liturghie: ce fel de participare este aceasta dacă, de la început 
până la sfârşit, Liturghia este una singură? Ascultă cuvântul, ascultă predica, 
iar apoi de Euharistie nu se pot apropia...? 


COMENTARII, ÎNTREBĂRI, DISCUȚII 265 


Pr. Claudiu Dumea: Este o participare incompletă, adică fără participare 
efectivă la trupul şi sângele Domnului — nu se împărtăşesc cu trupul şi sângele 
Domnului. Ei participă la Liturghie dar incomplet şi, sigur, eficacitatea Euha- 
ristiei nu poate fi aceeaşi la unul care se împărtăşeşte şi la altul care numai 
asistă. De fapt, disciplina veche a Bisericii era aceasta: catecumenii, cei care se 
pregăteau pentru botez, erau invitaţi să părăsească Biserica, comunitatea, când 
începea a doua parte a Liturghiei, liturgia euharistică. De asemenea, acelaşi 
tratament li se aplica celor care făceau pocăință, penitentii publici: erau şi ei 
invitaţi să părăsească după liturgia cuvântului adunarea. Acuma Biserica nu 
mai procedează în felul acesta, îi lasă şi pe ei să participe, dar putem să ne 
facem o idee cât folos au ei de Sfânta Liturghie, dacă ne gândim la primele 
secole, când Biserica proceda în felul acesta: nici măcar nu-i admitea să asiste 
nu mai zic să se apropie de Sfânta Împărtășanie. Nu ştim ce lucrează Dumne- 
zeu în sufletul fiecăruia, participând chiar fără să se împărtăşească la Sfânta 
Liturghie. Dacă Biserica le permite, asistă la Liturghie în întregime, poate să 
fie un exemplu bun şi pentru familie, pentru ceilalţi, sunt anumite aspecte 
pastorale care determină Biserica să-i admită să asiste la Liturghie în întregime 
la ora actuală şi celor care sunt, practic, neadmisi, excluşi de la Împărtăşanie. 


Pr. Gheorghe Popa: Am auzit de conceptul de Euharistie domestică. Nu ştiu 
dacă acest concept de Euharistie domestică este identic cu ceea ce a spus Prea- 
sfintitul — ospăț euharistic. Dacă puteţi să ne precizati ce este Euharistia domes- 
tică? 


Pr. Claudiu Dumea: Euharistia domestică, în contextul conferinţei, înseam- 
nă nu Euharistia domestică, ci cina pascală care se desfăşura într-o ambiantä 
domestică, în familie. Cina pascală se săvârşea în sânul familiei şi tatăl era 
oficiantul. În sensul acesta, partea a doua a Liturghiei, liturgia euharistică pro- 
vine din această liturgie domestică — cina pascală iudaică, iar prima parte a 
Liturghiei, liturgia cuvântului, se inspiră din liturgia sinagogală. Termenul 
acesta de liturgie sau Euharistie domestică se poate aplica la celebrarea Euha- 
ristiei în primele patru secole de creştinism, când nu erau biserici, Euharistia 
se celebra în casele creştinilor. În sensul acesta era o Euharistie domestică. 


Pr. Alois Bulai: Acest cadru pe care l-aţi prezentat cu celebrarea pascală în 
familie este, în general, contestat de faptul că e din perioada Mishnei, adică din 
perioada de după Cristos, pentru că în perioada lui Cristos Paştele se celebra 
la Templu. 

Pr. Claudiu Dumea: În perioada lui Cristos în ce fel se celebra la templu? 
În sensul că mieii pentru cina pascală din familie erau sacrificati la templu si 
cu această ocazie, pe la ora trei începea sacrificarea, pe 14 Nisan. Erau convo- 
cati toţi preoţii la templu şi săvârşeau acest rit al sacrificării, iar evreii îşi luau 
mielul sacrificat la templu acasă şi-l consumau în cadrul cinei pascale din 
familie. 


Pr. Alois Bulai: Acest lucru e valabil pentru cei care veneau din Ierusalim, 
dar pentru cei care veneau din Galileea? 


Pr. Claudiu Dumea: Tot acolo sacrificau. Veneau câteodată un milion, din 
diaspora şi de asta era nevoie de un număr atât de mare de preoţi, pare-mi-se 
că în vremea lui Isus erau vreo 20.000 de preoţi şi toţi erau convocați pentru a 
face faţă cerinţelor, să sacrifice poate un milion de miei. 


Pr. Alois Bulai: Iosif Flaviu vorbeşte de 600.000 de miei sacrificați cu oca- 
zia Paştelui. 


Pr. Viorel Sava: Am ascultat cu multă atenţie expunerea dumneavoastră şi, 
aşa cum spunea părintele moderator a fost foarte interesant acest paralelism 
între cina iudaică şi cina creştină, în cadrul căreia Mântuitorul Cristos a instituit 
Sfânta Euharistie. Aş merge puţin mai departe şi m-aş referi la două documente 
foarte importante din primele secole creştine, şi anume la Apologia Ia sfântului 
Iustin Martirul, scrisă pe la jumătatea secolului al II-lea, în jurul anului 150, şi 
la Constituţiile Apostolice, două documente în care găsim descrisă rânduiala 
sfintei Liturghii aşa cum se săvârşea ea la vremea aceea. Sigur, între cele două 
documente este ceva distanţă. V-aş întreba următorul lucru: elementele pe care 
le-aţi prezentat aici se regăsesc atât în Liturghia ortodoxă, cât şi în Liturghia 
romană până astăzi, concentrate şi grupate oarecum diferit în cele două Litur- 
ghii. Însă, privind structura actuală a Liturghiei romane şi structura Liturghiei 
descrisă în cele două documente pe care le-am amintit, cum vedeţi diferența 
destul de mare, cel puţin de formă dintre descrierile pe care le-am amintit şi 
rânduiala actuală a Liturghiei? 


Pr. Claudiu Dumea: Mai importantă decât cele două lucrări pe care le-aţi 
amintit: Apologia I a sfântului Iustin şi Constitufiile Apostolice, este Didahia. 
Acesta este cel mai vechi şi mai preţios document. De fapt, este o berakah iuda- 
ică, o rugăciune birkat hamazon, încreştinată. Este cel mai vechi şi mai preţios 

document. Sigur că a cunoscut Euharistia o evoluţie permanentă şi cunoaşte, 
dar rămân elementele esenţiale neschimbate şi în liturgiile orientale şi în cele 
occidentale. Structura esenţială este aceeaşi pe care o găsim la sfântul Iustin: 
liturgia cuvântului, predica, colecta, apoi rugăciunea euharistică pe care cele- 
brantul, episcopul, o poate dezvolta mai mult sau mai putin, Împărtăşania, 
ducerea Împărtăşaniei apoi la bolnavi de către diaconi, deci structura esenţială 
rămâne, nu se schimbă nimic. Dar a fost această posibilitate şi am subliniat în 
conferinţă că şi Isus a avut posibilitatea să improvizeze, deşi era o schemă 
unică şi un conţinut esenţial, dar a avut posibilitatea să improvizeze. La fel a 
făcut Biserica şi o face. Şi improvizează. E ca un fel de variaţii pe aceeaşi temă. 
La fel sunt toate anaforele, rugăciunile euharistice, dar păstrând unitatea esen- 
tialä, identitatea. Prin urmare, nu putem să pretindem să fie Liturghia lui Paul 
al VI-lea cum a fost Liturghia descrisă de către sfântul Iustin. Nici măcar nu 
ştim exact cum dezvolta episcopul pe vremea sfântului Iustin rugăciunea euha- 
ristică. Sau la sfântul Hipolit — Traditio apostolica —, la fel: era un model de 
rugăciune euharisticä, nu era un text fix. În Didahia, la fel: nu avem toată cele- 
brarea, ci avem o schemă, cum se celebra Euharistia într-o anumită comunitate 
provenind din iudaism. 


Pr. Wili Dancă: Ce trebuie să înţelegem prin expresia improvizație liturgică 
pe care tocmai aţi folosit-o? 


Pr. Dumea: Prin improvizație liturgică nu se înţelege nici într-un caz gestul 
unuia care se trezeşte vorbind. Nu. Improvizatia era foarte limitată: era o sche- 
mă precisă, conţinutul era precis. Erau anumite cuvinte cheie. Dar aceste rugă- 
ciuni puteau fi mai dezvoltate sau mai puţin dezvoltate: unul avea mai multă 
imaginaţie, altul era mai bine dispus, altul cunoştea mai multă teologie ş.a.m.d., 
în funcție de dispoziţia celebrantului. Să nu uităm că nu improviza oricine: era 
celebrantul, episcopul, cel care putea să dezvolte mai mult sau mai puţin. Dar 
nu era o improvizație nelimitată. Era foarte limitată şi legată de un conţinut fix 
şi de o schemă fixă. Este o mare deosebire între ceea ce înseamnă o improvi- 
zatie, când merge un seminarist în faţa Preasfântului Sacrament şi începe să-i 
spună lui Isus efuziuni sentimentale ş.a.m.d. Rugăciunea liturgică este rugă- 
ciune comunitară şi celebrantul se roagă în numele întregii comunităţi, nu dis- 
poziţiile sale subiective, ceea ce simte etc. Fiind o rugăciune comunitară trebuie 
să aibă un conţinut fix, dar celebrantul putea, cel putin la început, să dezvolte 
mai mult sau mai putin rugăciunea. Dacă vreţi un exemplu, uitaţi prefetele: 
toate au aceeaşi schemă, dar există foarte multă variaţie. Avem zeci de prefețe, 

dar toate, de fapt, urmează aceeaşi schemă: şi introducerea, şi încheierea, şi 
conţinutul, deşi variază totuşi nu se poate improviza fără nici un fel de restric- 
ţii. Aşa au apărut şi celelalte rugăciuni euharistice. 


P.S. Petru Gherghel: Îi mulţumim părintelui Dumea pentru această preci- 
zare; sigur că acum am înţeles variaţia riturilor, păstrând acest schelet, variația 
celebrărilor sfântului loan Gură de Aur şi a lui Vasile cel Mare pentru părinții 
ortodocşi şi variaţia celebrării latine. Eu voiam să-l întreb, pentru că părintele 
este expert în probleme de neocatecumeni, dacă sunt în celebrările neocatecu- 
menilor elemente în plus din cele prezentate aici, pentru că eu personal, parti- 
cipând fără să vreau, la o cină, am văzut la început un seminarist care a venit 
cu un pahar în mână şi a făcut o rugăciune de introducere, cu paharul sus, aşa 
cum se practica pe vremuri. Mă gândeam că este o influenţă din primele vea- 
curi, la ei. Liturgia, în schimb, merge după scheletul nostru. 


Pr. Claudiu Dumea: E scheletul universal, în toate liturgiile este aceeaşi 
structură de bază. Acum, înainte de toate, nu sunt expert în probleme de neo- 
catecumenat, deşi am trecut un pic pe la ei şi am văzut cum celebrează Sfânta 
Liturghie. Sigur că nu se abat de la schema esenţială, pentru că atunci nu mai 
este Euharistie dacă lasă ceva la o parte. Au unele detalii ale lor. Nu trebuie să-i 
condamnăm, chiar dacă gestul acesta trebuie să însemne la ei prima cupă, de 
la kidush, de la cina pascală. E posibil, şi ei au multe influenţe luate din liturgia 
iudaică. Asta e o realitate, până şi cântările lor au un iz ebraic. Probabil că de 
la cina pascală, de la prima cupă, au luat acest gest. Dar nu trebuie să-i con- 
damnăm, întrucât această liturgie a lor particulară este aprobată de Sfântul 
Scaun, de aceea ei sunt în legalitate. 


Întrebări Pr. Viorel Sava: 


Pr. Ştefan Lupu: Pentru noi, care suntem mai putin familiarizați cu termenii 
liturgiei orientale este o ocazie potrivită de a învăţa mai mult şi vreau să-l rog 
pe părintele Viorel Sava să ne explice pe scurt unii termeni, cum ar fi prescură, 
agnet, anaforă. 


Pr. Viorel Sava: Prescura este corespondentul ostiei: este pâinea din care se 
pregătesc sfintele daruri. Ea are o pecete imprimată pe ea: Isus Hristos Nika 
(Isus Cristos Biruitorul) şi aici sunt diferenţe de formă, în Biserica Ortodoxă 
folosim pâine dospită. Prescura este pâinea adusă pentru a fi oferită. Agnetul 

(agnus = miel) este o parte din prescură, aceea care poartă pecetea Isus Hristos 
Nika, care se scoate, se pune pe Sfântul disc şi este sfinţită la Sfânta Liturghie 
şi se transformă în trupul Mântuitorului Cristos. Anaforaua este marea rugă- 
ciune euharistică în cadrul căruia avem rugăciunea de mulțumire, rugăciunea 
teologică, anamneza, epicleza şi dipticele, iar anafora este pâinea binecuvân- 
tată, tăiată din resturile de prescuri folosite la proscomidie, binecuvântată după 
sfinţirea darurilor, după o formulă prevăzută de Liturghier şi apoi împărțită 
după Liturghie credincioşilor. 


Pr. Ştefan Lupu: Incă un lucru: părticelele. Noi ne confruntăm deseori cu 
această practică, surprinzătoare pentru noi: „li scoate părticele cuiva”, în sensul 
de a-i face rău, ca să moară. 


Pr. Viorel Sava: Şi noi ne confruntăm cu această practică! Există în popor 
ideea mai mult sau mai puţin încurajată în anumite zone, e practică specifică 
Bisericii Ortodoxe Române, nu e întâlnită în alte Biserici Ortodoxe, şi anume, 
cineva aduce prescuri pentru Sfânta Liturghie şi cere să i se scoată părticele 
pentru rezolvarea unei probleme deosebite pe care o are, de la o problemă 
foarte importantă şi cu sens pozitiv, până la una cea mai puţin duhovnicească 
— să moară şi capra vecinului! Rânduiala prevede următorul lucru: din cele 
cinci prescuri folosite la Sfânta Liturghie din prima se scoate Sfântul Agnet, din 
a doua se scoate o miridă pentru pomenirea Maicii Domnului, apoi nouă miride 
care în momentul în care sunt aşezate pe Sfântul disc sunt pomenite nouă cete 
de sfinţi, apoi din a patra prescură se scot miride pentru ierarhul locului, pentru 
poporul român şi pentru toţi cei vii care se pomenesc la Sfânta Liturghie şi din 
a cincea prescură se scot miride pentru cei adormiti: pentru ctitorii bisericii în 
care se slujeşte şi pentru cei adormiti. Aranjarea tuturor acestora pe Sfântul disc 
este foarte interesantă şi cu semnificaţii duhovniceşti foarte profunde: în centru 
este Cristos, este Sfântul Agnet, ca centru al întregii existente, văzute şi nevă- 
zute, de o parte Maica Domnului, de cealaltă, cetele de sfinţi, iar în partea din 
faţă, miridele scoase când se pomenesc cei vii şi cei adormiti. Aceasta înseam- 
nă că în jurul lui Cristos, centrul întregii existente, sunt adunaţi toţi aceia într-o 
comuniune şi armonie desăvârşită, toţi aceia care s-au sfinţit şi care doresc să 
se sfinteascä şi fac eforturi în acest sens. Unii pretind ca din acele miride care 
s-au scos în momentul în care li s-a pomenit pomelnicul, să li se dea şi să le 
consume după o rânduială specială. Rânduiala corectă spune că tot ceea ce s-a 
aşezat pe Sfântul disc se toarnă la sfârşitul Liturghiei în Sfântul potir şi în felul 
acesta cel care s-a pomenit se împărtăşeşte duhovniceste din Sfântul potir, 

tocmai pentru că mirida lui a fost turnată în Sfântul potir, unde este trupul şi 
sângele Mântuitorului Cristos. 


Pr. Ştefan Lupu: Coliva...! 


Pr. Viorel Sava: Este o materie liturgică şi şi-a dobândit acest statut prin 
folosirea la slujbele de pomenire a celor adormiti. Ea este simbolul învierii: 
bobul de grâu care se aşază în pământ, dacă nu moare nu dă viaţă. Bobul de 
grâu folosit la prepararea colivei, după rețete din cele mai variate, simbolizează 
învierea şi exprimă credinţa noastră în înviere. 


Bogdan Herciu (student): Am avut întotdeauna probleme cu înţelegerea pro- 
blemei energiilor necreate, noi, studenţii catolici şi nici acuma mărturisesc că 
nu sunt sigur că o cunosc prea bine. Aş vrea să ştiu dacă nu cumva există o 
contradicţie între această teologie şi intimitatea despre care vorbeati că se reali- 
zează la Liturghie între credincioşi şi Cristos. 


Pr. Viorel Sava: Aş transfera răspunsul la această problemă celor de specia- 
litate, mâine va fi cineva specialist în spiritualitate ortodoxă. Eu m-am referit 
strict la interpretarea Sfintei Liturghii; nu este o evitare a răspunsului, ci am un 
principiu la care ţin foarte mult şi anume că pe straturile vecinului, chiar dacă 
te duci cu intenţia să pliveşti trebuie totuşi să-i comunici acest lucru. Însă e 
părintele Popa aici, dacă doreşte să răspundă, pentru că este strict o problemă 
de teologie dogmatică si de spiritualitate. Într-adevăr, această problemă a stârnit 
dispute foarte aprinse în secolul al XIV-lea, şi am spus la un moment dat că 
literatura apărută în secolul al XIV-lea şi în secolul al XV-lea este o literatură 
eminamente polemică. Nicolae Cabasila s-a dovedit un laic foarte evlavios şi 
foarte cuminte, neamestecându-se în aceste dispute teologice. S-ar fi putut 
amesteca în momentul în care avea în faţă teologi uneori foarte angajaţi în 
discuţiile de la acea dată, mă refer la sfântul Grigore Palama şi la alte persona- 
lităţi, mai târziu, în secolul al XV-lea, sfântul Simeon al Tesalonicului nu 
numai că va fi foarte polemic, ci chiar va insista pe problemele controversate, 
ceea ce nu a făcut Nicolae Cabasila. Poate statutul lui de laic l-a făcut să aibă 
această atitudine de respect şi de cumintenie duhovnicească şi nu a intrat în 
problemele controversate. 


Pr. Gheorghe Popa: Întrebarea pe care aţi pus-o se leagă de comunicarea pe 
care a prezentat-o. Insă această incapacitate de a înţelege energiile necreate ale 

Duhului Sfânt nu cred că este o incapacitate, ci poate este mai mult o transfor- 
mare a conceptului de energie necreată într-un concept care poate fi rationalizat 
sau înţeles cu mintea noastră care nu se poate mişca decât în cadrul energiilor 
create sau în cadrul legilor timpului şi spaţiului nostru. Însă aş vrea să spun că 
acest conflict dintre teologii răsăriteni şi cei apuseni din secolul al XIV-lea ne 
arată că există o diferenţă între modul de a percepe pneumatologia şi hristo- 
logia sau mai precis, modul de a înţelege relația dintre lucrarea Duhului Sfânt 
şi lucrarea Mântuitorului în Biserică şi această diferenţă a avut consecinţe pe 
plan ecleziologic pentru că în momentul în care nu acceptăm învăţătura despre 
energiile necreate şi definim harul ca energie creată, atunci pe plan ecleziologic 
există riscul ca să punem mai mult accent pe aspectul ei instituțional. Biserica 
poate fi, în acest caz, înțeleasă ca o instituţie care gestionează un tezaur creat, 
şi astfel există riscul ca lucrarea Duhului Sfânt să devină un complement al 
Bisericii. 

Accentul sau concentrarea hristologică în spaţiul eclezial conduce, de fapt, 
la anumite devieri pe plan ecleziologic. Concentrarea hristologică poate să ducă 
la un fel de uniformizare, în sensul că viziunea organică a sfântului Pavel, de 
exemplu, dacă este exagerată, credinciosul devine, sau s-ar putea să devină un 
element marginal sau un element de statistică. Dacă se acceptă prezenţa Du- 
hului Sfânt în Biserică prin energiile necreate, atunci se respectă şi libertatea 
duhovnicească a creştinului. Nu se gestionează libertatea duhovnicească a creş- 
tinului doar prin norme etice sau, pe plan extraeclezial, printr-un simplu acti- 
vism social ş.a.m.d. Problema cheie care este aici este modul în care se înţelege 
relaţia dintre lucrarea Mântuitorului şi lucrarea Duhului Sfânt în Biserică. Bise- 
rica este trupul lui Hristos, nu este trupul Duhului Sfânt, Hristos este chipul lui 
Dumnezeu Tatăl, iar chipul Duhului Sfânt sunt sfinţii. Duhul Sfânt este cel care 
constituie Biserica, ca trup tainic al Domnului, şi el rămâne în Biserică prin 
energiile sale necreate. Aş vrea să închei cu precizarea că actul de credinţă, din 
această perspectivă, nu este un răspuns la o întrebare pe care o punem filozofic 
sau raţional, ci un răspuns la o chemare, la o invitaţie la Cina cea de Taină. 


Pr. Viorel Sava: Experienţa întâlnirii cu Cristos, prin harul Duhului Sfânt, 
prin energiile necreate, o avem la fiecare Sfântă Liturghie. Liturghia şi cultul, 
în general, dar în special Sfânta Liturghie ne recentrează viaţa şi ne oferă un 
mod de viaţă cu totul şi cu totul nou, viaţă definită ca viaţă în Cristos şi cu 
Cristos. Este o interiorizare a noastră în Cristos şi a lui Cristos în noi. Avem 
experienţa întâlnirii cu el la fiecare Liturghie prin energiile necreate. În partea 
finală a Sfintei Liturghii din ritualul ortodox avem un imn care spune în felul 

următor: „Am văzut lumina cea adevărată, am primit Duhul cel ceresc, am aflat 
credința cea adevărată, nedespärtitei Sfintei Treimi închinându-ne, că aceasta 
ne-a mântuit pe noi”. Deci vederea luminii celei adevărate este o realitate expe- 
rimentată în fiecare Sfântă Liturghie de credinciosul participant la Sfânta Litur- 
ghie şi, în special, de cel care s-a împărtăşit cu dumnezeieştile taine. Însă, aici 
apare diferenţa: fiecare se împărtăşeşte, vede şi simte această lumină şi această 
stare de iluminare după puterile şi râvna lui. În imnurile Schimbării la Faţă, ni 
se spune că Cristos a arătat pe Tabor apostolilor lumina sa pe cât li se putea, pe 
cât puteau ei să cuprindă, aşa încât această stare de iluminare, de împărtăşire 
din harul lui Dumnezeu în Sfânta Liturghie este în strânsă relaţie cu capacitatea 
noastră de a primi, dar şi în funcţie de râvna fiecăruia. Împărăţia lui Dumnezeu 
experimentată în Sfânta Liturghie este pace şi bucurie şi dreptate în Duhul 
Sfânt. Însă de această pace şi bucurie cineva se duce la Sfânta Liturghie şi nu 
se întoarce împăcat cu sine, vine tot tulbur, altul simte o stare de bucurie şi de 
pace şi de dreptate în Duhul Sfânt, pentru că el s-a întâlnit cu Cristos şi a făcut 
efort să se întâlnească cu Cristos şi trăieşte efectiv, în finalul Liturghiei, după 
ce se împărtăşeşte, această stare de iluminare pe care o cântă ca pe o realitate: 
„Am văzut lumina cea adevărată...”, nu spune „Ne-am închipuit, ne imaginăm”, 
ci lumina, identificată cu însuşi Cristos, este o stare reală. Noi, de altfel, în 
cadrul sfintei Liturghii şi în cadrul cultului, în general, avem de-a face şi 
experimentăm realități, nu ne închipuim. Cristos nu a spus: „Luaţi, mâncaţi, 
aceasta simbolizează trupul meu, acesta simbolizează sângele meu”, ci a spus 
„este trupul meu, este sângele meu”. Cu aceste realităţi ne întâlnim în cadrul 
cultului, pe acestea le experimentăm, însă modul de a le recepta diferă de la o 
persoană la alta, şi este în funcţie de capacitatea de ale primi şi de râvna de a 
se face vrednic să le primească. 


Pr. Alexandru Suceu: În conferinţă ati folosit termenul de „cei adormiti”, 
niciodată cel de „morţi”. E o convingere? 


Pr. Viorel Sava: E o formulă la care ţin foarte mult şi cred în acest lucru, 
dacă Cristos n-a înviat este zadarnic statutul pe care îl avem. Nu numai limba- 
jul liturgic şi cel scripturistic este optimist, ci şi limbajul laic. În cărţile mai 
vechi nu se vorbeşte despre cei morți, ci despre cei chemaţi la Domnul. Venirea 
în această lume este răspunsul la o chemare, viaţa întreagă a creştinului este o 
înlănţuire la chemările făcute de Dumnezeu, repetate în anumite momente şi, 
în final, el pleacă din această viaţă tot ca răspuns la o chemare. Aceasta este 

nota optimistă pe care ne-o prezintă nouă Sfânta Scriptură şi care, desigur, 
trebuie să reflecte credinţa noastră şi propovăduirea Bisericii în lume. 


Pr. Gheorghe Popa: Dumneavoastră faceţi o distincţie între Adormirea 
Maicii Domnului şi adormirea noastră? Eu ştiu că în limba franceză Adormirea 
Maicii Domnului înseamnă Asumption. În limba franceză este o deosebire şi 
probabil, plecând de aici, şi dumneavoastră vreţi să fie o deosebire. 


Pr. Alexandru Suceu: Eu m-am gândit că e o convingere, pentru că noi folo- 
sim mereu cuvântul moarte şi nu spunând aşa de frumos precum părintele, „cei 
adormiti”. 


Pr. Viorel Sava: În scrierile patristice, Biserica este prezentatä ca mamä a 
noasträ. Or aici este un temei fundamental pentru rugäciunile de pomenire a 
celor adormiti existente în Biserica Ortodoxă şi în Biserica Romano-Catolică, 
pentru că aşa cum în planul fizic mama veghează asupra pruncului care doar- 
me, pe plan spiritual, Biserica veghează asupra fiilor care dorm somnul cel 
veşnic şi este un temei fundamental pentru pomenirea celor adormiti atâta 
vreme cât recunoaştem că Biserica este mama noastră a tuturor. 


P.S. Petru Gherghel: Eu aş vrea să-i mulțumesc părintelui pentru această 
prezentare, pentru că e într-adevăr de mare folos o asemenea prezentare despre 
Sfânta şi dumnezeiasca Liturghie. Aş dori să vă întreb dacă sfântul Nicolae 
Cabasila foloseşte în mod expres cuvântul epicleză sau sunt alte cuvinte pe care 
le foloseşte, pentru că am aflat că foloseşte altă expresie, şi anume aceea de 
„rugăciuni săvârşitoare”? 


Pr. Viorel Sava: In capitolul 29 foloseşte această expresie. El nu foloseşte 
nici termenul de proscomidie, probabil erau termeni prea cunoscuţi şi nu era 
nevoie să le folosească. Folosea cuvinte similare pentru a exprima aceeaşi reali- 
tate. 


P.S. Petru Gherghel: Am înţeles de la sfintia voastră că era foarte irenic şi 
m-am gândit că nu folosea acest cuvânt pentru a nu trezi eventuale dispute aşa 
cum am auzit că erau în această perioadă. 


Pr. Viorel Sava: Pe parcursul comentariului său are şi alte formule pe care 
le preferă, deşi la acea dată erau alte formule consacrate şi folosite în limbajul 

teologic. Aplecarea lui teologico-duhovniceascä l-a determinat să prefere, nu 
atât limbajul strict teologic şi uneori foarte rigid, ci formule care să se încor- 
poreze perfect în comentariul său care este un comentariu teologico-du- 
hovnicesc. 


Întrebări Fr. Antonio Perera 


Cristinel Farcaş: Cristos este preponderent îmbrăcat în culorile roşu şi al- 
bastru. Ce înseamnă asta în limbaj artistic? 


Fr. Antonio Perera: Trebuie să avem în vedere aspecte estetice şi aspecte 
simbolice. Sub aspect estetic, roşul şi albastrul sunt două culori relativ uşor de 
obţinut şi care se completează bine. Intenţia simbolică este următoarea: albas- 
trul este culoarea cerului, culoarea dumnezeirii, într-un fel şi roşul are două 
conotaţii. Ca atare, depinde care prevalează mai mult: sau este culoarea impe- 
rială (a purpurei) sau este culoarea sângelui. Atunci, poate să simbolizeze sau 
natura umană a lui Cristos, sau împărăţia lui Cristos. Depinde de context, de 
situaţie. Şi Maica Domnului apare adeseori îmbrăcată în aceste culori. 


Întrebări Pr. Lucian Farcaş 


Pr. Ştefan Lupu: În legătură cu această despărţire de păcat : trăim într-o peri- 
oadă destul de confuză, pe care o numim postmodernă, şi această despărțire de 
păcat ar putea fi înţeleasă şi ca o desființare a păcatului sau, din altă perspec- 
tivă, cauza tuturor relelor din societate, din lume, ar fi tocmai existenţa acestor 
criterii care creează apoi vinovăția, în sensul de păcat - Decalogul. Spun acest 
lucru, pentru că, într-o discuţie cu un grup de studenţi, cineva mi-a spus „Cauza 
tuturor relelor este regulamentul”. 


Pr. Lucian Farcaş: Cred că sunt două explicaţii: în primul rând, văd în 
această poziţie efectul păcatului social şi al structurilor păcatului din societatea 
în care suntem şi din care venim şi noi şi studenţii noştri şi, în al doilea rând, 
văd un deficit de abordare a tuturor relelor îndepărtându-ne de Dumnezeu, în 
faţa căruia ne putem asuma în credinţă vinovăția faţă de păcat şi lunecând spre 
zona aceea de anonimat, când nu mai suntem în stare să ne asumăm propria 
responsabilitate şi suntem foarte convinşi că responsabili, dacă or fi cumva 
responsabili, sunt ceilalți, eventual regulamentul, pentru că regulamentul se 

încadrează într-o structură a seminarului, şi a acuza această structură că este în 
favoarea păcatului. 


Pr. Wili Dancă: Acum trăim într-un spaţiu de libertate. Există astăzi îndem- 
nuri de a face binele, dar se pare că sunt puţini cei care răspund. Se spune că 
suntem liberi. Ce facem cu libertatea? Unii spun că nu ţine de foame, alţii spun 
că era mai bine înainte etc. Cred că acum a sosit momentul să umplem acest 
spaţiu de libertate cu valori. Vreau să întreb: cum vedeţi astăzi rezistenţa în faţa 
structurilor sociale ale păcatului? Individul, credinciosul este strivit de aceste 
structuri? Despărțirea de aceste structuri este o conştiinţă individuală sau co- 
munitară? La nivel individual, ce raport se poate instaura cu structura de păcat? 
Cred că miezul problemei este relația directă, personală, a fiecărui om cu Dum- 
nezeu. Din această conştiinţă a relaţiei cu Dumnezeu derivă şi conştiinţa cu 
ceilalţi. Relaţia cu Dumnezeu nu poate fi egoistă, relația cu Dumnezeu înseam- 
nă deschidere spre alţii. Totuşi, cum se explică faptul că multi credincioşi 
practicanți sunt indiferenți faţă de binele comun, deci faţă de binele altora? Mă 
refer aici şi la actualele alegeri politice când multi tineri dezamägiti de prestaţia 
guvernantilor au renunţat la această rezistenţă în faţa structurilor sociale ale 
păcatului. 


Pr. Lucian Farcaș: Indiferenţa de care vorbiti cred că se încadrează în pri- 
mul rând, în cadrul cercului vicios al raportului dintre păcatul social şi structura 
care este alimentată de păcat şi invers, la rândul lor, structurile creează păcatul 
şi forma cea mai tristă este indiferența în care binele nu ne mai entuziasmează, 
iar răul nu ne mai scandalizează. De exemplu, protestul „investitorilor” de la 
FNI nu este pentru că s-a încălcat legea, ci pentru a-şi recupera banii lor. Dacă 
alţii fură nu contează, dacă ei au banii asiguraţi, nu contează dacă se încalcă 
legea, dacă alţii nu au bani. Este o situaţie foarte dificilă, dar aici în contextul 
nostru, în Biserica noastră, în parohiile noastre este actuală ceea ce se numeşte 
noua evanghelizare. Eu consider că situaţia noastră letargică socială este sem- 
nul unei maladii în domeniul credinţei. De aici trebuie pornit, de la cateheză: 
începând cu crezul, cu sacramentele, poruncile ş.a.m.d., dar bine cunoscute, nu 
superficial. 


Pr. Alois Bulai: Eu mi-aş permite să subliniez că dimensiunea socială a pă- 
catului şi participarea omului la structurile de păcat nu anulează decizia perso- 
nală şi hotărârea personală. N-aş vrea să ajungem să spunem cum spunea pro- 
fetul Ezechiel: „Părinţii au mâncat aguridă şi copiiilor li s-au strepezit dinţii”. 

Decizia, în ultimă instanţă, aparţine individului şi persoanei. Pentru că s-a vor- 
bit despre această apăsare pe care o au persoanele asupra individului. Individul, 
chiar dacă este condiţionat de mediul în care trăieşte, niciodată nu este strivit 
de acest mediu şi de fiecare dată decizia trebuie să fie personală. Mi s-a spus 
că noi am luat această hotărâre, am avut acest comportament pentru că acesta 
este mediul, pentru că aceasta este atmosfera. Libertatea este, în ultimă instanţă, 
personală şi decizia este liberă. 


Pr. Lucian Farcas: Eu doar adaug faptul că termenii de păcat social şi struc- 
turi ale păcatului au fost la început foarte discutati, dar ajungându-se la o clari- 
ficare prin două documente ale Congregaţiei pentru Credinţă din 1984 şi 1986, 
Sfântul Părinte preia aceşti termeni într-o enciclică din 1987, unde clarifică 
aceste idei. 


Pr. Eduard Ferent: Aş voi să mă refer la două lucruri: initial ati început cu 
venirea la biserică din diferite locuri, mai murdare sau mai curate. Este o mare 
realitate, dar cred totuşi că ceea ce este important când venim la biserică nu este 
locul de unde venim, ci cum venim şi modul acesta ar trebui pus în valoare mai 
mult. În al doilea rând, aţi spus că omul nu beneficiază de comuniune eclezială 
dacă nu se îndepărtează Dumnezeu de păcat. Cred că această frază trebuie clari- 
ficată: biserica este plină de păcătoşi. Nu orice păcat exclude de la comuniunea 
eclezială, ci numai un păcat formal împotriva credinţei. Şi poate că, printre cei 
care vin duminica la biserică se află unii care sunt în păcat de moarte, nu pot 
veni la sfânta spovadă şi totuşi nu sunt excluşi de la comuniunea eclezială. 
Aceştia sunt membre bolnave pe care noi trebuie să le îngrijim. Nu orice mem- 
bru păcătos este exclus de la comuniunea Bisericii, ci numai cel care comite un 
păcat formal împotriva credinţei. Ideea aceasta ar trebui să fie întotdeauna clari- 
ficată, altminteri rămânem cu bisericile goale. Şi ei sunt cei spre care grija 
noastră pastorală este îndreptată. Întrebarea pe care vreau să v-o pun este a- 
ceasta: Ce raport există între Euharistie şi păcătoşi, pentru că păcatul nu există 
dezincarnat: este în noi, e o boală a voinţei. Euharistia iartă păcatele? Care? 
lartä şi păcatele de moarte? În ce condiții? Este permis unui credincios care 
vine duminica la biserică, sau unui paroh să-şi manifeste această decizie: El e 
convins că Euharistia iartă păcatele, chiar şi pe cele de moarte, de aceea trimite 
confesionalul în pod şi toţi vin la Împărtăşanie. Este o stare pe care o întâlnim 
în unele comunităţi. 

Pr. Lucian Farcaş: Legat de prima remarcă făcută, nu este important de 
unde venim, ci locul unde ne întâlnim, contează mai mult cum, eu m-am făcut 
glasul tradiţiei noastre populare care, în loc să spună „Bună ziua!” sau „Lăudat 
să fie Isus!”, întreabă „De unde vii?”, „Unde te duci?” Întreabă „Ce faci”, nu 
întreabă niciodată „Cum faci?” Aici poate ar trebui să schimbăm formulele de 
salut... Apoi, cât priveşte comuniunea păcătoşilor la Euharistie, cu siguranță 
aveţi dreptate în ceea ce ati specificat, eu m-am referit mai mult la calitatea, nu 
la excluderea de la comuniune. Apoi este vorba de acea dispută clasică dintre 
poziția catolică şi cea protestantă, când se punea problema dacă natura este 
coruptă total. Sigur, păcatul afectează grav, dar nu distruge natura, nu aşa încât 
să-l îndepărteze complet. Sunt grade de despărțire de Dumnezeu şi de oameni, 
grade ale păcatului şi de aceea, grade de despărţire de Dumnezeu şi de oameni, 
grade ale păcatului, de îndepărtare de comuniunea euharistică. Tocmai despăr- 
tirea de păcat înseamnă apropierea de această comuniune. Problema a doua este 
una clasică de cateheză, dar şi de discurs teologic, când se ştie foarte bine că 
la începutul Sfintei Liturghii avem actul penitential şi celebrarea acestui act în 
mod personal, împreună cu comunitatea, cu preotul, cu Cristos, în faţa lui 
Dumnezeu aduce iertarea păcatelor lesne iertătoare de care noi ne dăm seama 
şi ne mărturisim dacă sunt cazurile obişnuite, normale; nu este iertarea păca- 
telor grave, de moarte, ca să te poţi apropia liniştit de Sfânta Euharistie. Te poţi 
apropia de Sfânta Euharistie în cazuri extreme, cu decizia clară ca la prima oca- 
zie care se iveşte să te mărturiseşti.Nu este permis un astfel de abuz faţă de 
Euharistie, că Domnul prezent e bun, ne iartă numai dacă ne gândim că poate 
am avea vreun păcat. 


Pr. Eduard Ferent: Este adevărat ce spuneati la început că nu ne putem a- 
propia de Sfânta Euharistie fără spovadă dacă suntem în stare de păcate grave. 
Dar cine iartă păcatele? Dumnezeu! Si cine îl poate împiedica? Dacă eu sunt 
credincios şi particip la Liturghie şi am cäinta desăvârşită de păcate, Dumnezeu 
îmi iartă păcatele. E altceva că nu mă pot apropia de Euharistie fără spovadă. 
Dar cele mai mult momente de iertare a păcatelor au loc în timpul Sfintei Litur- 
ghii şi nu vin la Împărtășanie. Dumnezeu nu poate fi împiedicat de nimeni să 
ierte păcatele. Această întrebare mi-a fost pusă de un profesor la Sant’ Anselmo: 
Dacă Euharistia iartă păcatele. A fost între noi o discuţie mare şi când i-am 
spus acest lucru, că Dumnezeu e cel care iartă păcatele şi noi din practica 
penitentialä vedem că momentele de contritie desăvârşită au loc în participarea 
la Sfânta Liturghie. Cred că este bine să le explicăm credincioşilor: o partici- 
pare la Sfânta Liturghie, chiar dacă nu este o participare la sacramente deoarece 


278 DIALOG TEOLOGIC 6 (2000) 


sunt multi la spovadä sau nu vin, Dumnezeu poate ierta päcatele. Cel prezent 
în Euharistie la care noi participăm poate ierta orice gravitate de păcate prin 
acest har pe care i-l dă: că participă cu credinţă; iată, credinţa devine vie şi 
poate ieşi de la Liturghie tot atât de curat ca şi unul care a ieşit de la spovadă, 
deşi el n-a primit Sfânta Împărtăşanie. Eu sunt convins de acest lucru. 


Pr. Lucian Farcaș: Eu sunt convins, dar nu sunt de acord din punct de ve- 
dere pedagogic. Biserica, cu puterea ei, nu poate să disciplineze administrarea 
harului iertător al lui Dumnezeu. Biserica este responsabilă şi de aceste forme 
de împăcare cu Dumnezeu, cum este spovada. Riscul este acela că tocmai a- 
ceastă realitate, că Dumnezeu este singurul care iartă păcatele, poate fi folosită 
mai puţin responsabil... 


Pr. Eduard Ferenţ: Am spus de la început că Conciliul Tridentin ne obligă 
pe toţi: nu ne putem apropia de Sfânta Împărtășanie fără spovadă. Asta este 
lege şi e cunoscută de noi. Dar nu putem exclude acţiunea internă, tainică a lui 
Dumnezeu şi chiar în afara Liturghiei. Dar mai ales atunci în Liturghie, cel din 
Euharistie poate ierta păcatele cele mai mari. 


Pr. Lucian Farcaș: Rămânând la dimensiunea socială despre care am vorbit, 
cred că Dumnezeu iartă mai uşor păcatele personale, dar cele sociale nu prea... 
mai greu. 


Pr. Eduard Ferent: Nu ştiu dacă puteţi despărți păcatul social de cel perso- 
nal. 


Pr. Lucian Farcaș: Cele sociale se îndreaptă cam împotriva Duhului Sfânt 
şi astea se iartă tare greu. 


Pr. Eduard Ferent: Dar păcatele sociale unde stau? 
Pr. Lucian Farcas: Sunt în oameni! 


Pr. Eduard Ferent: Noi suntem realitatea socială! Un păcat social à la 
Schonnenberg, căci el are J peccato sociale şi La potenza del peccato sociale, 
care stă în aer, nu există! Păcatul este păcătos, e o boală a voinţei. Că această 
boală a voinţei are o influenţă asupra structurilor, e clar. Dar un păcat social în 
sine nu există, ci în noi. 

Pr. Lucian Farcas: Păcatul social nu este o categorie aparte de păcat: päca- 
tul social este apreciat după efectele pe care le are în viaţa socială şi astea se 
iartă mai greu. Asta se vede din calitatea unei societăţi. 


Richard Vasilică Toth (student): Referitor la despărţirea de păcat: există 
multe păcate, atât de la persoană la persoană, cât şi de la persoană la societate. 
Dacă ar veni un creştin la sfintia voastră şi v-ar spune: „Am auzit de multe ori 
că Dumnezeu permite păcatul, permite răul, pentru că, oricât de mare ar fi răul 
se poate scoate un bine şi mai mare. De asemenea, există imaginea vieţii omu- 
lui legată de Dumnezeu printr-un fir: când omul face un păcat se rupe firul. Prin 
iertare, Dumnezeu înnoadă firul. Cu cât sunt mai mult noduri, cu atât firul se 
mişcorează şi astfel viaţa omului se apropie tot mai mult de viaţa lui Dumne- 
zeu”. Ce explicaţie aţi da acelui om? Trebuie să facă păcate mai multe? 


Pr. Lucian Farcaş: Cred că în situaţia descrisă şi în situaţia pusă, nu este 
contextul teologic pe care îl înțelegem în expresia pascală „Felix culpa!” din 
preconiu. Acolo este cu totul altceva: „Fericit păcat care ai meritat un Răscum- 
părător atât de mare”. Nu cred că aici se poate încadra, ci este vorba, mai 
degrabă, de o înţelegere eronată: Dumnezeu nu permite păcatul. Dumnezeu res- 
pectă libertatea omului şi omul săvârşeşte păcatul, împotrivindu-se lui Dumne- 
zeu, iar Dumnezeu şi-a impus să respecte libertatea omului. Nu înseamnă că 
Dumnezeu favorizează păcatul, ca apoi să vină şi să arate: „Uite, cât sunt eu de 
bun şi iertător”. În nici un caz. Eu sunt rezervat cu aţa: dar dacă aţa se rupe de 
tot? 


P.S. Petru Gherghel: Sunt obligat să mă înscriu la cuvânt pentru că am fost 
provocat: părintele, pe lângă lucrurile pe care ni le-a spus, ne-a amintit de ges- 
tul Sfântului Părinte şi de datoria episcopilor de a se exprima în aceeaşi ma- 
nieră. Fără doar şi poate, Sfântul Părinte a făcut acest gest după câte ştiu, în 
termeni personali, dar i-a inclus pe toţi. Sigur că noi am analizat această situaţie 
din ţara noastră şi precizez că la ultima conferinţă episcopală s-a luat hotărârea 
in corpore să se adreseze către poporul nostru credincios o scrisoare în care 
Biserica să-şi arate implicaţiile ei, rolul ei în redresarea morală, dar cerând, în 
acelaşi timp, acea iertare care era necesară pentru faptul că multe din aceste 
situaţii se datorează şi lipsei împlinirii misiunii Bisericii şi a celor care for- 
mează Biserica, începând de la episcop. Am simţit şi simţim această nevoie să 
ne exprimăm această lipsă, păcatele, să-i cerem iertare lui Dumnezeu pentru pă- 
catele noastre, ale celor care formează Biserica şi la noi. Noi, în schimb, ne-am 


280 DIALOG TEOLOGIC 6 (2000) 


simţit uniţi în acea cerere de iertare făcută de Sfântul Părinte când i-a chemat 
pe toţi, categorii după categorii, să se adauge la această cerere de iertare. Este 
foarte important acest lucru, nu este aşa de uşor să se facă aceasta şi nu ştiu 
dacă o situaţie locală mică ar reprezenta o situaţie generală, aşa cum a fost în 
cazul Bisericii noastre de la început, pentru care Sfântul Părinte a făcut acest 
gest. Oricum, noi ne simţim întotdeauna datori să ne prezentăm în faţa lui 
Dumnezeu să ne cerem iertare, nu numai la Liturghie, ci şi în momente când, 
într-adevăr, se impune aceasta. Sper că o să vină un asemenea document, nu ca 
să mă prezint aici, ci pentru că s-a analizat cu adevărat o asemenea datorie pe 
care o are Biserica şi, mai ales, de aici să meargă mai departe apelul către 
societatea de astăzi, pentru a avea curaj şi a depăşi aceste momente, dar nu 
singură, ci bazată pe această credinţă în Dumnezeu a poporului nostru: popor 
catolic, popor ortodox, nu importă. Redresarea morală nu se poate face decât 
prin întoarcerea la Dumnezeu şi el este prezent în mijlocul nostru în atâtea 
forme, dar mai ales prin Euharistie. Eu voiam să subliniez ceea ce s-a spus aici, 
că la Cina cea de Taină Isus a procedat la un gest care este obligatoriu pentru 
noi: spălarea picioarelor. În iconografia acestei scene, sfântul Petru este repre- 
zentat punându-și mâinile în cap când a văzut că trebuie să-i spele picioarele 
Mântuitorul. Era greu de acceptat o asemenea situaţie şi tot aşa de greu este să 
recunoşti şi să ceri iertare pentru lipsurile, păcatele pe care le are fiecare, 
înainte de Euharistie. Dar datoria e să ne-o facem, pentru că astfel ne dispunem 
pentru această comuniune cu harul. Referitor la ce spunea părintele Ferent, e 
adevărat că toţi beneficiază la Sfânta Liturghie de iertare, fără doar şi poate, dar 
pentru a ne putea, într-adevăr, apropia de Sfânta Împărtășanie, în cazuri când 
sunt păcate grave, urmează acea obligativitate, cerută de Biserică, precizată 
clar, de a ne prezenta la spovada auriculară. Este clar că la Sfânta Liturghie 
beneficiem de harul lui Dumnezeu şi nu-l putem limita. Dar pentru Împărtă- 
şanie este cel puţin în actul în care se cere iertare acea hotărâre de a ne prezenta 
să ne spunem păcatul în faţa unui confesor, aşa cum Biserica ne-a precizat şi 
ne precizează. 


Pr. Lucian Farcaş: Eu vreau să închei doar cu o precizare scurtă. Referitor 
la actul de penitentä pe care l-a făcut Sfântul Părinte în Miercurea Cenuşii, 
acest act nu a fost o idee spontană pe care Sfântul Părinte a întrezărit-o dimi- 
neata, cu câteva ore înainte de celebrarea respectivă, ci a fost o muncă întreagă 
a teologilor. Eu am aici munca Comisiei Internationale Teologice, unde explică 
foarte bine ce este acest act şi precizează exact contextul. Plecând de la acest 
act al Sfântului Părinte şi venind la noi, la Biserica locală, aici sunt trei domenii 

importante: Sfânta Scriptură, dogmatica şi istoria. Actul pe care-l aşteptăm tre- 
buie să fie bine cântărit, judecat din punct de vedere teologic şi pe baza adevă- 
rului istoric. Nu-ţi poţi asuma o vină mai mare decât ai avut-o şi mai mică decât 
ai săvârşit-o. Si aici, dacă ne referim la Biserica Catolică, este vinovăția unei 
Biserici în condiţii de diaspora, de minoritate şi nu mai mult. 


Întrebări Pr. loan Cristinel Teşu 


Liviu Mihoc (student): Aţi spus foarte frumos că sfintele taine, în special Eu- 
haristia sunt porți deschise spre cer. Am dori să ne explicati cum se justifică 
practica Bisericii de a opri pe un credincios care merge să se spovedească de 
la împărtăşirea cu trupul şi sângele lui Cristos? 


Pr. loan Cristinel Teşu: Eu cred că răspunsul, în mare parte, îl cunoaşteţi şi 
dumneavoastră, pentru că sunt cursuri speciale de pastorală unde viitorii preoţi 
sunt lämuriti cu privire la acest lucru. Oprirea de la Sfânta Împărtășanie care 
se practică şi în lumea ortodoxă şi în lumea romano-catolică face referire la 
acea epitimie sau la acel canon şi de fiecare dată când vorbim despre el, încer- 
căm să arătăm că el nu are caracterul de pedeapsă: suntem opriți de la Sfânta 
Împărtăşanie ca o pedeapsă pentru marile păcate pe care le-am săvârşit, şi acest 
canon sau această epitimie are exact acel rol pe care-l spuneam, de medica- 
ment. Eu cred că şi în lumea romano-catolică, ca şi în lumea ortodoxă există 
rânduieli foarte precise cu privire la administrarea sfintei taine a Împärtäsaniei, 
care categorii sunt exceptate si care sunt oprite de la Sfânta Împărtășanie, există 
canoane foarte clare care sunt deopotrivă ale Bisericii creştine a primului mile- 
niu, în care se face referire şi la perioada de timp pe care trebuie să fie oprite 
aceste persoane şi am constatat că, de multe ori în practica religioasă, depinde 
de duhovnic: există duhovnici care opresc pe o perioadă îndelungată de la Sfân- 
ta Împărtăşanie, şi aceştia sunt, de obicei, monahii din mănăstiri care sunt mult 
mai riguroşi, mai severi, după cum există alții, de obicei, mirenii, care dezleagă 
mai uşor de la Împărtășanie. Vorbind cu studenţii mei, le spuneam un lucru 
despre care eu sunt foarte convins: sfântul loan Gură de Aur, la un moment dat, 
spunea într-una dintre lucrările sale: „Îmi pare rău că trebuie să o spun fraţilor, 
dar iadul este pavat cu preoţi, cu monahi si cu intenţii bune” şi această afirma- 
tie a făcut mai târziu carieră. De aceea, trebuie să fim foarte conştienţi de ceea 
ce înseamnă Sfânta Împărtășanie în viaţa creştinului. Cum spune Mântuitorul, 
să nu intrăm nici noi în Împărăţia cerurilor, dar să închidem porţile pentru toată 
lumea, apoi nici cealaltă extremă, să acordăm foarte uşor sfânta taină a 

Împärtäsaniei. Eu cred că mântuirea noastră, a păstorilor, a preoţilor, atârnă 
foarte mult de modul în care administrăm sfânta taină a Împărtăşaniei. Mi-aduc 
aminte de un mare duhovnic, care este cunoscut, părintele Paisie de la Sihla. 
Se spune că a avut o viaţă duhovnicească extraordinară şi după moartea sa, se 
spune că unul dintre ucenicii săi, cu care a stat în chilie s-a rugat foarte mult la 
Dumnezeu şi a postit pentru ca părintele Paisie să-i arate un semn pe unde este 
sufletul lui, deşi trebuie să fim cu foarte mare circumspectie la aceste semne pe 
care le cerem şi pe care le primim, că nu totdeauna s-ar putea să fie semne 
dumnezeieşti, pentru că şi diavolul s-ar putea strecura foarte bine în aceste 
semne. Dar istorisirea duhovnicească povesteşte că după patruzeci de zile de 
post şi de rugăciune, părintele Paisie i s-ar fi arătat acestui monah în vis şi i-ar 
fi spus că, într-adevăr, a ajuns în rai, dar foarte greu. Şi atunci, doritor să afle 
care a fost cheia succesului care l-a ajutat să intre în rai, l-a întrebat pe părintele 
Paisie care a fost mijlocul sau ce virtute a prețuit mai mult de a ajuns în rai? Si 
el i-a răspuns cu acea smerenie care l-a caracterizat, de fapt, toată viaţa că 
dragostea pe care a avut-o faţă de oameni. Şi atunci monahul acesta l-a întrebat 
de ce i-a spus că a ajuns atât de greu? Care a fost lucrul care l-a împiedicat să 
ajungă mai uşor în rai? Iar părintele Paisie i-ar fi răspuns: dezlegările pe care 
le-a dat la sfânta taină a spovedaniei în vederea Împărtăşaniei. Dar cum spunea 
acest părinte că ultimul lucru pe care l-a adăugat părintele Paisie şi care, dacă 
o luăm de adevărat această istorioară duhovnicească, a prevalat în judecata lui 
Dumnezeu, a fost faptul că Dumnezeu a văzut că nu a dat dezlegări mai uşor, 
ca unul care nu a cunoscut canoanele Bisericii, ci din dragoste față de ceilalți. 
De aceea, şi sfântul loan Damaschinul şi sinoadele Bisericii vorbesc despre 
această epitimie sau despre acest canon care poate avea diferite intensitäti sau 
nuanţe, de la oprirea de la Împărtășanie, care este nuanţa cea mai accentuată si 
până la rugăciuni, pe care le recomandăm, lectură duhovnicească, închinăciuni, 
metanii ş.a.m.d., toate acestea trebuie date în aşa fel încât să nu-i tăiem omului 
speranţa în mântuire. Indiferent de viaţa sa morală: ar putea fi un criminal sau 
de drept public, noi ca preoţi, în aşa fel trebuie să dăm canonul, încât să nu-i 
tăiem niciodată acestuia speranţa de mântuire, speranţa că, mai devreme sau 
mai târziu, prin multe osteneli şi prin multă pocăință, Dumnezeu îl va ierta. Aş 
aduce, din acest punct de vedere, în atenţia dumneavoastră un fapt duhovnicesc 
extraordinar: de multe ori, când mă gândeam la vieţile sfinţilor, am constatat 
că există o scară paradoxală a urcuşurilor şi căderilor, încât de multe ori, sfinţi 
şi oameni duhovniceşti care s-au ostenit o viaţă întreagă şi-au risipit în ultimele 
clipe ale vieţii toate aceste eforturi, după cum au existat şi există oameni care, 
după o viaţă de păcate foarte mari, au reuşit să-şi dobândească mântuirea. Şi 

cazul celebru credem că este acel tâlhar de pe cruce. Eu am încercat o dată să 
cronometrez cât a durat să spună: „Doamne, pomeneşte-mă întru împărăţia ta” 
şi mi-am dat seama că în mai puţin de zece secunde, acest tâlhar a fost mântuit 
pentru că Dumnezeu a văzut această pocăință pe care a avut-o tâlharul. Aceasta 
ne conduce la ideea că atunci când este vorba de pocăință, este şi o nuanţă de 
timp, dar ceea ce trebuie să prevaleze este intensitatea. Pocäinta nu ţine neapä- 
rat de timp: că am fost opriţi o viaţă întreagă de la Împărtășanie şi nici atunci 
nu ne-am pocăit şi împărtăşit cu vrednicie sau, dimpotrivă, în ceasuri mai 
scurte am reuşit printr-o pocăință foarte intensă, prin multe lacrimi de cäintä, 
să dobândim iertarea din partea lui Dumnezeu. 


Pr. Wili Dancă: Care este raportul dintre ştiinţă şi teologie, mistică? 


Pr. I.C. Teşu: Nu trebuie niciodată dispretuitä ştiinţa sau progresele ştiinţei, 
dar aş da mai întâi un răspuns indirect şi apoi un răspuns direct la această între- 
bare pentru că ne referim la ştiinţă şi eu cred că toţi în calitate de preoți, de 
„teologi”, de moralişti, suntem preocupaţi de traiectoria pe care a luat-o această 
ştiinţă. Citeam în urmă cu câtva timp, la început nu am crezut că este adevărat, 
o afirmaţie că 80% din cunoştinţele pe care le posedă acum umanitatea ar fi 
achiziţii ale ştiinţei din veacul nostru. Prima dată când am citit 80% am crezut 
că este o eroare în proporţia aceasta, mă gândeam că de la Adam şi Eva până 
în secolul nostru chiar nimic n-au descoperit, chiar nimic n-au inventat, dar, 
gândind mai adânc la această tehnică extraordinară care pare că a luat-o înain- 
tea noastră, încât se pare că de multe ori ne simţim străini şi stingheri în lumea 
aceasta pe care am creat-o noi, pentru că nu toţi oamenii ştiu să opereze cu un 
computer, nu toţi stăpânesc această tehnică înaltă; înclin să cred că mare parte 
din cunoştinţele pe care le posedă astăzi umanitatea sunt achiziţii ale veacului 
acestuia. Problema pe care o ridic eu este următoarea: Nu putem nega niciodată 
că ştiinţa a făcut aceste mari progrese atât în privința macrocosmului pe care 
l-a explorat foarte bine, încât aproape că nu există lună sau săptămână în care 
să nu vedem în presă că nu ştiu care observator astronomic a descoperit o nu 
ştiu care galaxie la nu ştiu câte mii de ani-lumină de Terra. După cum am făcut 
şi progrese extraordinare şi asupra microcosmosului, asupra omului, deşi aici 
îşi demonstrează şi marile sale neputinte, pentru că nu a reuşit să extermine cu 
totul cauzele bolilor, cauzele suferințelor din viaţa interioară sau sufletească a 
omului. Ştiinţa a făcut nişte progrese incalculabile şi care nu pot fi negate nici- 
odată. Lucrul la care meditam eu odată e că această ştiinţă s-a îndepărtat în 
foarte mare parte de Dumnezeu. Astăzi apar noi probleme, cum sunt clonarea 

şi toate celelalte care nu mai iau în substrat sau nu pot fi aprobate de conştiinţa 
religioasă. Cred că ştiinţa contemporană de astăzi, de al cărei progres Biserica 
s-a bucurat întotdeauna, l-a binecuvântat, s-a folosit de roadele acestui progres, 
eu cred că ştiinţa aceasta trebuie să recurgă tot mai mult la factorul moral, 
pentru că nu putem tăgădui şi eu cred că omul anului 2001 care va fi omul 
mileniului III este mult mai informat decât omul anului 1900, este mult mai 
educat, mult mai civilizat, dar eu cred că din punct de vedere moral s-ar putea 
ca acest om, atât de dezvoltat din punct de vedere ştiinţific şi intelectual să fie 
inferior din punct de vedere duhovnicesc omului anului 1900. De aceea există 
acea butadă celebră: „Să ne întoarcem la trecut şi va fi un progres”. Cel puţin 
din punct de vedere moral sau duhovnicesc s-ar putea cred eu să fie un mare 
progres. Vă refereati la ştiinţă şi dacă Biserica Ortodoxă, Romano-Catolică, 
creştină în general, cum să o privească, ce atitudine să aibă şi la cunoaşterea pe 
care o propune ştiinţa. Un mare fizician care a fost şi laureat al premiului Nobel 
spunea că „s-ar părea că fizica m-a condus mai repede şi mai aproape de Dum- 
nezeu decât a reuşit s-o facă teologia”. Şi acelaşi om spunea că „s-ar părea că 
ştiinţa veacului nostru, mai ales în ultima jumătate a lui, a început să bată din 
nou la porțile transcendenţei”, adică încearcă să primească din nou, să ia în 
consideraţie acest factor moral. Atunci când vorbim despre cunoaştere din 
punct de vedere al spiritualităţii răsăritene se face întotdeauna o distincţie între 
cunoaşterea aceasta rațională şi cunoaşterea duhovnicească asupra căreia şi eu 
am meditat de multe ori şi mi-am dat seama că în cunoaşterea rațională care, 
bineînţeles, conduce până la acea cenzură transcendentală a lui Blaga spre 
Dumnezeu, pentru progresul în această cunoaştere discursivă, logică, factorul 
principal este stăruința sau insistența. Cu cât stăm mai mult la masa de lucru, 
cu cât stăm mai mult în faţa microscopului s-ar putea să ajungem să descope- 
rim acele rezultate la care sperăm. Însă nu totdeauna aceste lucruri se potrivesc 
si în privinţa cunoaşterii duhovniceşti, pentru că eu am convingerea aceasta şi 
spiritualitatea răsăriteană subliniază totdeauna acest lucru şi anume: cunoaşte- 
rea duhovnicească are un pronunţat caracter ascetic, adică, noi cunoaştem mai 
mult din cele ale dumnezeirii sau din cele spirituale cu cât ne curätim mai mult 
de păcatele acestea şi cu cât dobândim mai mult virtuțile. Eu dau, întotdeauna, 
din acest punct de vedere următorul exemplu: sufletul nostru poate fi comparat 
cu o fereastră, o fereastră spre lume, spre Dumnezeu. Dacă fereastra aceasta 
este curată, dacă sufletul nostru este curat, el vede şi în afară, adică vede şi în 
lume, îl contemplă şi pe Dumnezeu cel din ceruri, dar se vede şi pe el înăuntru, 
pentru că lumina îi permite să vadă şi el ce este înăuntru şi celorlalţi să vadă 
ceea ce este în sufletul său. Însă fiecare păcat nu întâmplător este numit negura 

sau ceața păcatelor şi a patimilor pe care o aşază peste suflet. Eu compar fiecare 
păcat ca şi cum am lua o bidinea, am înmuia-o în vopsea neagră şi mai tragem 
încă o bidinea pe această fereastră a sufletului, şi încă una, şi încă una, cu fie- 
care nou păcat. Prin pocăință, prin curățirea noastră şi prin eliberarea de aceste 
păcate, această fereastră îşi dobândeşte din nou transparenţa care-i ajută să vadă 
şi spre ea, şi în afară, şi spre Dumnezeu. De aceea spuneam că din punctul de 
vedere al spiritualităţii răsăritene cunoaşterea duhovnicească are un pronunţat 
caracter ascetic. Sfinţii sunt cei care cunosc cel mai bine nu doar sufletul lor, 
nu doar lumea, ci şi pe Dumnezeu. De aceea, sfântul Simeon Noul Teolog, care 
este considerat cel mai mare mistic al evului mediu spune nişte cuvinte foarte 
importante: „cel duhovnicesc sau sfântul le cunoaşte pe toate cele ale celui 
neduhovnicesc”. Şi eu mă gândeam că poate le cunoaşte ca unul care a trecut 
şi el prin ele şi s-a izbăvit din ele. De aceea le cunoaşte atât de bine, că a căzut 
şi el în acele păcate, a luptat şi el împotriva lor, ştie cât de dureroasă, poate 
până la lacrimi şi la sânge este această luptă împotriva păcatului. Dar adaugă 
sfântul Simeon Noul Teolog, „Dar niciodată cel neduhovnicesc nu va înţelege 
înaltul registru în care trăieşte cel duhovnicesc”. De aceea, cum spuneam, cu- 
nostinta cea mai exactă, fiinţială, în fiinţa lucrurilor, nu în învelişul lor, în 
aparente, în lucrurile acestea exterioare, o au sfinţii. Şi de aceea Biserica cres- 
tină a consemnat întotdeauna exemple de mari sfinţi care au avut daruri duhov- 
niceşti în privinţa cunoaşterii, unul din ele fiind darul discernământului, ca 
formă duhovnicească a cunoaşterii. Adică, au existat acei duhovnici mari în 
lumea creştină la care mergând ucenicii sau mergând creştinii, numai văzându-i 
sau auzindu-le gândul, distingeau ei care gând este dumnezeiesc şi care gând 
este dräcesc. Şi de aceea, în literatura ascetică întâlnim adeseori aceste cuvinte, 
„leapădă gândul”, că era un gând drăcesc, după cum există un mai mare dar cu 
referire la cunoaşterea duhovnicească, darul cardiognoziei, sau darul citirii în 
inima celuilalt. Sunt duhovnici, dar din nefericire tot mai puţini, la care mer- 
gând creştinul respectiv, fără să deschidă gura, fără să-i spună cum îl cheamă, 
că-i badea Gheorghe, sau cine este şi de unde a venit şi câte corăbii sau bărci 
a ratat, dintr-o dată îl cunoaşte şi ceea ce este în sufletul lui, încât ne dăm 
seama că după o discuţie de un minut sau chiar mai puţin cu un astfel de du- 
hovnic, ne cunoaşte mai bine pe noi decât ne cunoaştem noi înşine. Ne 
cunoaşte păcatele trupesti şi împlinirile duhovniceşti mai bine decât ne cunoas- 
tem noi care ne suportăm acest trup şi acest suflet de atâtea zeci de ani sau de 
o perioadă mai îndelungată. De aceea, spuneam, cunoaşterea aceasta duhovni- 
cească are un pronunţat caracter ascetic: cu cât ne curätim mai mult, se pot 
întâmpla două lucruri, cred eu: cu atât Dumnezeu ne va vedea eforturile noastre 

şi ne va răsplăti şi ne va descoperi lucruri mai înalte şi, în acelaşi timp, ca unii 
care ne-am curätit, vom înţelege şi noi, la rândul nostru, mai multe din cele pe 
care Dumnezeu ni le-a descoperit. 


Întrebări Pr. Mihai Pătraşcu 


Marian Rediu (student): Un rezumat al conferinţei sfintiei voastre se poate 
reduce la propoziţia: „Euharistia constituie punctul de convergenţă al unităţii 
creştine”. Ce se întâmplă însă cu subiectum iuris al Bisericii Catolice, care asu- 
mându-şi responsabilitatea unui păcat grav, sunt privaţi de harul sfintitor, 
fiindu-le interzise şi conform normelor juridice, participarea la sacramentul 
Euharistiei, exceptând pedepsele latae sententiae şi ferendae sententiae care 
implică în mod necesar anularea comuniunii cu Biserica, persoanele aflate într- 
o atare situaţie, din punct de vedere juridic îşi pierd temporar statutul de mem- 
bri ai poporului lui Dumnezeu? 


Pr. Mihai Pătraşcu: Nu. Această comuniune deplină cu Biserica se referă 
la trei mari argumente: aceeaşi credinţă, aceleaşi sacramente şi acelaşi guvern. 
În momentul în care se contravine acestor legături ale comuniunii depline, 
comuniunea nu mai este deplină; este comuniune, dar este imperfectă. În cazul 
unuia care este în stare de păcat grav, acela nu este în afara comuniunii, din 
punct de vedere moral, nu este pregătit, nu poate să primească, dar el continuă 
să aibă dreptul. Gândiţi-vă la acea bună dispoziţie care se recere, acea bună 
credință, care înseamnă de fapt acceptarea realităţii sacramentale, conform cu 
credinţa Bisericii. 


Un student: Spuneati că slujitorii nu pot refuza credinciosului dorinţa lui de 
a participa la sacramente. Cum explicati atunci preoţii care refuză credincio- 
şilor să se spovăduiască şi chiar le interzic să meargă în alte parohii pentru a se 
spovădui? 


Pr. Mihai Pătraşcu: Cred că intrăm într-un alt domeniu, cu privire la spo- 
vadă şi care este rolul confesorului în momentul în care trebuie să administreze 
sacramentul Pocäintei. Sunt acele condiţii pe care trebuie să le îndeplinească 
penitentul pentru a putea primi absolutiunea, dezlegarea sacramentală. Poate 
că acel preot a considerat că nu a îndeplinit condiţiile de a primi această dezle- 
gare sacramentală. Nu i se refuză un drept, el are dreptul la sacramente, însă 
acest drept poate să fie limitat, atunci când este evaluat din partea slujitorului 

catolic în exemplul pe care ni l-aţi dat. Nu a îndeplinit condiţiile. Nu i se ia 
dreptul acesta, este limitat: acum nu se poate. 


Pr. Ştefan Lupu: Spuneati că Dreptul canonic este o traducere a teologiei în 
limbaj juridic. În perspectiva mişcării ecumenice de unire a Bisericilor avem 
uneori impresia că Dreptul canonic ar fi o frână sau o piedică în calea acestei 
uniri şi aş vedea concretizat acest lucru în distincţia între valid şi licit: spuneati 
mereu, „poate să primească în mod licit acele sacramente”. Este adevărată 
această percepţie? Un alt aspect: spuneati că este vorba de credincioşii din alte 
Biserici, Biserici catolice sau necatolice, dar când este în discuţie un preot? 
Poate să primească Euharistia? 


Pr. Mihai Pătraşcu: Prima întrebare: pentru a înţelege cu adevărat rolul 
Dreptului canonic în Biserică, a fost o dispută extraordinară, mai ales după 
Reformă şi apoi reînviată şi elaborată de un mare jurist protestant, Rudolf 
Somm, care contesta existenţa dreptului, necesitatea existenţei dreptului în 
Biserică. Si sigur că în acel moment s-au trezit şi juriştii catolici şi teologii 
catolici şi au început să elaboreze şi să fundamenteze teologic Dreptul canonic. 
În momentul în care spun că dreptul este fundamentat teologic, automat Drep- 
tul canonic trebuie să facă referinţă la Sfânta Scriptură, la teologie, la magis- 
teriul Bisericii. Or, dacă se afirmă în mod malitios că Dreptul canonic este 
împotriva realizării unităţii Bisericii este o mare greşeală. Atunci cei care 
afirmă acest lucru consideră dreptul doar un cod de norme, de legi care este 
rupt de realitatea Bisericii, Biserica fiind divino-umană, sacrament universal 
al mântuirii. Şi atunci, dacă este ceva din afară, automat este luat în felul 
acesta: este o piedică ce stă în calea unităţii Bisericii. A doua întrebare: nu se 
prevede nicăieri posibilitatea participării unui slujitor sacru, dar aici trebuie să 
spun iarăşi o împărțire înţeleaptă a codului, a cărții a doua a Codului de drept 
canonic, De populo Dei, unde, dacă înainte erau clericii, persoanele consacrate 
si laicii, acum se vorbeşte de christifidelibus, în general, în care intră şi clericii 
şi persoanele consacrate şi laicii. Apoi se vorbeşte despre laici, despre clerici 
şi despre persoanele consacrate. Dacă un slujitor sacru catolic vrea să meargă 
ŞI, într-adevăr, nu poate nici să celebreze Euharistia şi se află într-adevăr într-o 
necesitate şi el consideră că el are o utilitate spirituală deosebită a participa la 
sacramentele administrate într-o altă Biserică, o poate face. 


Pr. Wili Dancă: In legătură cu credincioşii necatolici care cer sacramentele 
de la un slujitor catolic, ati făcut distincția dintre sacramentul izvor de har şi 

sacramentul semn al unității. Unitatea voită de Mântuitorul Isus nu este un 
sentiment, nu este o dorinţă, e o poruncă, e un mandat. Se poate face o ierarhie 
între aceste două aspecte ale sacramentului Euharistiei, izvor de har şi semn al 
unităţii? Mă refer aici la credincioşii necatolici care cer sacramentele de la un 
slujitor catolic. 


Pr. Mihai Pătraşcu: Înainte de toate, trebuie să previn că m-am întâlnit cu 
tot felul de necorespunderi, neconcordante în acţiunea pastorală şi bazate pe o 
părere, după mine, greşită, aceea că am realiza unitatea Bisericii acceptându-i 
pe toţi, fără nici un fel de condiţie. Spuneam că, după decretul Orientalium 
ecclesiarum şi decretul Unitatis redintegratio, sacramentele Bisericii semnifică 
şi edifică unitatea Bisericii. Problema este dacă cineva crede sau nu crede în 
realitatea sacramentului. 


Pr. Eduard Ferent: Cred că în acest caz de care a întrebat părintele, exact 
cum spuneţi, este deja specificat în această initiatio adultorum, unde este un 
apendice, unde se spune clar ce trebuie să facem cu credincioşii ortodocşi, de 
la caz la caz. Întrebarea mea este alta: cum vă explicati atitudinea pastorală 
diferită a unor Biserici catolice din Apus faţă de atitudinea noastră eclezială în 
privinţa căsătoriei. Ştim, conform celor spuse, şi Ut unum sint că nu numai 
Ungerea Bolnavilor, Pocäinta se pot primi în cazurile specificate, dar fiind la 
Rădăuţi paroh, am văzut tineri catolici, trimişi cu acte în regulă de către preoți, 
care s-au căsătorit la mănăstirea Suceviţa. A doua întrebare: Cum trebuie apre- 
ciată atitudinea unor preoți catolici care venind în Biserica noastră locală îşi 
permit să participe la slujbele preoţilor ortodocşi şi să se împărtăşească, fără 
nici o necesitate, deoarece sunt parohii catolice destule? 


Pr. Mihai Pătraşcu: Cu privire la căsătorie, am pus în notă un articol al unui 
jurist oriental catolic care a lucrat şi în comisia de revizuire a codului canoa- 
nelor Bisericilor orientale, care face o cercetare cu privire la alte posibilităţi 
ulterioare de communicatio in sacris, adică sacramentele Botezului, Mirului şi 
Căsătoriei. Sigur, codul latin nu menţionează aceste situaţii, dar se pare, spune 
Broggi, că nici nu interzice. Răspunsul autorului este afirmativ: se poate şi în 
aceste sacramente. Sigur că el spune afirmativ, codul nu spune nici da, nici nu. 
Dar codul specifică şi există regula de interpretare a textelor legislative care nu 
o mai expun acuma, din text-context: care este părerea unanimă a cercetăto- 
rilor, a teologilor, a juriştilor şi practica tribunalelor apostolice. Modalitatea de 
interpretare. Cât priveşte căsătoria aceasta, după părerea mea, părintele acela 

nu a studiat nici teologia sacramentală, nici Dreptul canonic. Şi apoi, vedeţi 
acel pericol de indiferentism de care poate nu ne dăm seama. Spunem, da, au 
vera sacramenta, dar eu totuşi în ce spirit trăiesc, care este părerea mea despre 
căsătorie? Care este părerea mea despre Euharistie? Şi cred că este suficient 
pentru a răspunde şi la a doua întrebare, în momentul în care eu ca slujitor 
sacru permit asemenea practici pastorale, excepții pastorale, motivate sau 
nemotivate, înseamnă că n-am înţeles nici eu ce este Euharistia. 


Pr. Wili Dancă: Aici este vorba, mai degrabă, de fantezii pastorale. În acest 
sens, am auzit că unii cunună şi pe vapoare. 


Pr. Mihai Pătraşcu: Anomalii pastorale... 


Pr. Wili Dancă: Vreau să mai spun ceva în legătură cu acele atracţii pe care 
le exercită Biserica Catolică. Am convingerea că omul este liber în conştiinţa 
sa. Din acest punct de vedere, omul nu percepe în profunzime un mister, dar 
dorinţa lui este clară, vrea să intre într-o altfel de lume şi nu cred că putem să-i 
refuzăm unui astfel de om care cere spontan un sacrament, chiar dacă se află 
într-o circumstantä nu întru totul sacramentală: vreau să mă integrez în Europa, 
trecând la catolici. 


Pr. Mihai Pătraşcu: Şi eu am rămas profund mirat şi puţin indignat de a- 
ceastă practică din Apus. În colegiul în care am stat am avut câteva săptămâni 
ca oaspete un frate din Biserica Ortodoxă care a venit la împărtăşanie o zi, 
două. I-am întrebat pe colegi „Cum vine asta? „Tu nu înţelegi nimic!” Nu înte- 
leg eu nimic, înseamnă că voi n-aţi înţeles nimic ce este Euharistia: semni- 
ficatio unitatis. 


Pr. Lucian Farcaş: Aş vrea să aduc în discuţie o situaţie care nu se leagă 
direct de tema propusă de sfintia voastră, însă are o legătură. Noi suntem de- 
seori împreună, chiar în cadrul celebrărilor euharistice împreună, chiar ierarhi 
ortodocşi la catolici sau invers. Nu este vorba de a cere sacramentul de la celä- 
lalt, dar este vorba de schimbarea unor gesturi care în cadrul acela solemn, în 
cadrul sacru, au o altă conotaţie decât gesturile personale. Noi, la teologia 
morală, când vorbim de teologia iubirii faţă de aproapele şi, mai ales, când 
vorbim despre teologia matrimonială facem o ierarhizare a gesturilor de comu- 
nicare. De exemplu, un sărut care se permite între doi logodnici nu are aceeaşi 
conotaţie cu doi oameni care se întâlnesc pe stradă şi-şi spun bună ziua şi-şi 

întind mâna. În momentul în care în momentul liturgic, euharistic, în altar, se 
îmbrăţişează credincioşi sau ierarhi, schimbă ca gest şi un sărut al păcii, în ce 
măsură ar trebui o disciplinare, nu neapărat juridică, dar măcar un protocol. 
Pentru că lumea vede şi ştie că dacă preotul 1-a înjurat pe ceilalţi la ora de 
religie de la şcoală, mai târziu vine în altar şi se sărută cu celălalt. Este un 
scandal împotriva unor valori umane şi religioase. 


Pr. Mihai Pătraşcu: Am rămas dator părintelui Ferent în legătură cu conce- 
lebrarea. Concelebrarea este de fapt, iarăşi communicatio in sacris şi iarăşi 
preotul respectiv, ba mai mult, se precizează în cod, concelebrarea cu slujitorii 
necatolici este interzisă. Cât priveşte acest lucru, în noul directoriu din 1993, 
se pun alte probleme. Acesta este un aspect care poate să stârnească scandal, 
dar nu cred. Apoi, este vorba de o prezenţă activă sau pasivă la acel moment 
celebrativ? Este o prezenţă activă, sau pasivă. Ba mai mult, se pune problema 
prezenţei active a credincioşilor necatolici cum ar fi: să citească o lectură în 
timpul unei Liturghii. Nu reintră în communicatio in sacris. Intră în aceste 
raporturi pe care poate le putem stabili sau acea apropiere, dar fără a renunţa 
la principiul care ne călăuzeşte. Şi cum înţelegem noi Euharistia şi ce conside- 
răm că este Euharistia? La principiile acelea dacă renuntäm, atunci s-a terminat. 
Aceste gesturi sunt momente excepționale, gânditi-vä la celebrarea ecumenică. 


P.S. Petru Gherghel: Probabil că mai sunt şi alte întrebări, dar eu voiam 
totuşi să spun că în acest caz există dialogul dragostei care trebuie să primeze 
în toate aceste relaţii dintre Biserici şi ca atare cred că Sfântul Părinte ne-a dat 
un exemplu profund în această direcție şi chiar în cadrul Liturghiei ortodoxe 
a făcut un asemenea gest şi chiar pe altar şi invers şi nu cred că acestea trebuie 
să fie excluse dacă sunt. Uniunea, împărtăşirea, acelaşi potir, acestea este deo- 
camdată momentul decisiv la care încă nu s-a ajuns. Dar este speranţă. Refe- 
ritor la aplicarea aceasta a canonului, noi suntem conştienţi că pentru a o aplica 
public, oficial şi pentru a da norme este nevoie de un dialog cu Biserica Orto- 
doxă care este aici la noi în ţară. Acest dialog este deocamdată tensionat şi ca 
atare nu s-a procedat la un asemenea schimb de reciprocitate. În consecință, 
aplicăm acea învăţătură pe care o avem noi, de la caz la caz. Sigur că nu 
respingem pe cei care vin să primească sacramentele şi sunt convinşi de ceea 
ce fac şi au motivații; noi ca Biserică nu-i oprim pe cei care în situaţii parti- 
culare au nevoie de sacramente şi le cer în mod justificat. Aplicăm această 
învățătură de la caz la caz. Se va ajunge, probabil, odată, când vom şti că acest 
lucru se va putea face oficial cu ocazii diferite, de exemplu, participarea la o 

înmormântare sau o cununie specială. Deocamdată, rămânem la situaţii practice 
pentru aplicarea acestui canon. Îi mulţumesc părintelui pentru precizări şi cred 
că trebuie să tragem o concluzie în final, că aceste reguli sunt foarte necesare 
pentru ca în Biserică să fie ordine şi Biserica să fie cu adevărat casa comu- 
niunii. Nu se poate face aşa haotic, Biserica trebuie să aibă această normă şi 
aceste norme nu au alt scop decât să-i conştientizeze mai mult pe membrii 
Bisericii că aparțin acestei Biserici sau altei Biserici aşa că-i mulţumim frumos 
pentru aceste precizări şi sperăm ca şi ele să se înscrie ca un program de apro- 
piere de Euharistie care este centrul unităţii. 


Întrebări Bogdan Herciu 


Pr. Lucian Farcaș: Eu aş vrea să completez o parte din discursul prezentat 
aici, făcând o diferenţă legată de termenul sărăcie, care a fost prezentă în prima 
parte a prezentării, în a doua parte, mai degrabă ascunsă: această sărăcie este 
o valoare. Este vorba despre acea sărăcie evanghelică, este sărăcia fie acceptată, 
fie aleasă, este sărăcia care încă mai oferă nişte condiții minime pentru per- 
soana umană, pentru un trai demn, este sărăcia ca valoare care favorizează co- 
muniunea cu Dumnezeu, cu semenii, care favorizează un spirit sănătos în 
societate, un spirit de înţelegere, de pace. În momentul în care dispar aceste 
condiții de sărăcie minimă se coboară într-un prag inferior pe care nu-l mai 
putem numi sărăcie, ci îi spunem direct mizerie. Este acea condiţie care nu mai 
oferă structuri suficiente pentru un trai demn, pentru o trăire nici a credinţei, 
nici a vieţii obişnuite. În timp ce sărăcia este în favoarea vieţii, mizeria este 
ostilă vieţii. De aceea, am observat în mai multe locuri că se accentuează aspec- 
tul acesta de belşug, de bogăţie a Euharistiei şi nu este vorba de mizerie pentru 
că ştiţi bine că Biserica a fost acuzată de mai multe ori şi în mai multe rânduri 
că a încurajat mizeria, că a încurajat sărăcia, a încurajat o stare rudimentară a 
vieții şi a împiedicat civilizația, emanciparea omului, lucru care nu este ade- 
vărat: Euharistia este un protest împotriva mizeriei şi un manifest în favoarea 
bogăției vieţii. 


Bogdan Herciu: Eu am intenţionat să reflect în conceptul de sărăcie tocmai 
faptul că virtutea carităţii presupune o dăruire, o generozitate care nu poate fi 
realizată decât prin Euharistie, pentru că în afara sacramentelor acest caracter 
generos al fiinţei umane este precar şi riscă mereu să se întoarcă spre sine. Am 
vorbit despre sărăcia ca egoism care prin Euharistie poate fi depăşit. 

Pr. Wili Dancă: Tot în legătură cu termenul sărăcie, vreau să fac un comen- 
tariu spunând că oricare definiție a omului cuprinde şi faptul că este sărac. Nu 
mă refer aici la sărăcia materială sau spirituală, ci la faptul că omul ca om este 
o fiinţă săracă şi are nevoie de altcineva, mai întâi cu a, apoi cu A; ordinea se 
poate schimba. În acest sens, Euharistia, ca izvor al relaţiei juste cu săracii, e 
un izvor al relaţiei potrivite cu omul ca atare şi aş vrea să povestesc un moment 
din viaţa Sfântului Părinte loan Paul al II-lea, momentul în care a fost invitat 
la Roma pentru conclav şi la sfârşitul căruia a fost ales papă. În timp ce cobora 
spre maşină, spre a fi condus la aeroport, o bătrânică din preajma Arhiepis- 
copiei de Cracovia a venit repede în faţa lui şi i-a spus că are o problemă foarte 
urgentă şi necesită un ajutor din partea cardinalului de Cracovia. „Ce proble- 
mă?” „Mi s-a îmbolnăvit pisica şi trebuie s-o duc la veterinar, n-am cu cine să 
merg la veterinar.” Şi cardinalul Karol Woytila s-a dus cu bătrânica la vete- 
rinar, după care a plecat la Roma. Acest detaliu subliniază dimensiunea con- 
cretă a Euharistiei: omul rămâne om, chiar şi în faţa unor evenimente mici. De 
asemenea, vreau să fac o altă trimitere şi să spun că Sfântul Părinte, în prima 
sa enciclică, Redemptor hominis, subliniază faptul că omul este calea Bisericii, 
nu invers, pentru că în om există o deschidere fundamentală spre Dumnezeu, 
spre celălalt. Cine umple această deschidere a omului spre celălalt este Dumne- 
zeu cu noi din Euharistie. De aceea cred că nu trebuie să uităm de acest dat 
antropologic fundamental: omul este o fiinţă săracă, adică deschisă spre altul. 


Sebastian Bilboc: Având în vedere faptul că preotul, prin natura misiunii 
sale este mai aproape de Euharistie, pentru că o slujeşte, putem identifica anu- 
mite atitudini concrete care să-l caracterizeze pe preotul sărac? Mă gândesc la 
cuvântul sărac în sens biblic. 


Bogdan Herciu: Mi se pare că atitudinea fundamentală care trebuie să carac- 
terizeze preotul şi, dat fiind că mă pregătesc să fac pasul important pentru dia- 
conat, este şi ar trebui să fie bunătatea absolută a preotului care este garantată 
şi generată de relaţia sa intimă cu Cristos şi relația sa intimă cu Euharistia. Din 
punctul meu de vedere, mi se pare că expresia absolută a prezenţei euharistice 
în viaţa preotului este o bunătate şi îmi place imaginea Fericitului Papă loan al 
XXIII-lea, numit Papa cel bun, şi mi-ar plăcea ca despre fiecare preot să se 
spună la fel — preotul cel bun, o bunătate care să iradieze din el. 


Pr. Lucian Farcaş: Incerc să completez şi eu răspunsul domnului Herciu şi 
mă refer la faptul că, în general, călugării, călugărițele se mândresc că au un vot 

în plus decât preoţii, votul sărăciei. Mi-am pus şi eu întrebarea de ce nu fac şi 
preoţii votul sărăciei şi am căutat îndelung un răspuns şi răspunsul sună cam 
aşa: votul fecioriei este necesar în vederea trăirii instituționale a celibatului, a 
slujirii în libertate, votul ascultării este, la fel, foarte important, trebuie sem- 
nalat şi bine consemnat, cât priveşte problema sărăciei la preot, se presupune 
că este un ideal atât de bine înţeles, că nu mai e nevoie ca preotul să mai facă 
un vot suplimentar. 


Pr. Wili Dancă: Celibatul ca o formă de trăire a sărăciei. E o formă, dar asta 
nu înseamnă că preotul poate trăi fără un suport afectiv. Cel care se căsătoreşte 
în familie îşi găseşte acest suport în familie, în copii. La fel şi preotul: nu poate 
trăi fără un suport afectiv. Pentru preot, suportul acesta îl formează prietenii, 
ceilalți preoţi, cei apropiaţi. Dacă nu există acest suport, celibatul ar putea fi 
înţeles ca o povară, şi atunci intervine egoismul. Prin Euharistie, preotul înte- 
lege să dea totul, devenind sărac dar îmbogăţind pe multi, pentru a avea totul. 


Pr. Lucian Farcaş: Am şi eu o întrebare, şi anume: am remarcat pe parcur- 
sul prezentării, la un moment dat, o accentuare a faptului că în Euharistie este 
relaţia directă, intimă cu o persoană. Mi-aduc aminte de o situaţie în care, aşa 
cum se obişnuieşte la noi, la sfârşitul anului civil, se face un fel de bilanţ în 
parohie şi preotul reproşează credincioşilor că a consumat doi saci de făină cu 
ei la Împărtăşanie şi nu s-a schimbat mare lucru în viaţa lor. Stau şi mă întreb 
dacă nu poate fi vorba şi de un proces de säräcire, de împuţinare a conţinutului 
Euharistiei, rămânând la nivelul material, unde Euharistia e un mijloc: îl vând, 
îl cumpăr, îl iau, îl dosesc, este mai puţin relația directă, personală cu Isus cel 
mort şi înviat. 


Bogdan Herciu: Asta am subliniat în concluzia căreia am vrut să-i dau o 
tentă pastorală: la noi se constată, de la o anumită vârstă, o tendinţă de a siste- 
matiza creştinismul, de a-l încastra în nişte reguli şi nişte legi, pentru că după 
aceea e mai simplu de manipulat credincioşii. Or esenţial este tocmai de a pre- 
zenta realitatea lor existenţială care nu se poate realiza decât în prezenţa lui 
Cristos care trebuie înţeles ca persoană, o relaţie de la persoană la persoană. 
Lucrul acesta e specific creştinismului: faptul că identifică realizarea omului 
cu capacitatea lui de a se dărui, de a se împărți cu ceilalți, în comparaţie cu reli- 
giile orientale care identifică realizarea cu întoarcerea spre sine însuşi, cu izo- 
larea de ceilalți. În creştinism, realizarea omului este tocmai capacitatea de a 
se dărui, de a simţi alteritatea ca pe o prezenţă continuă. Or acest lucru nu se 

poate realiza decât în prezenţa lui Cristos, Dumnezeu este iubire şi Cristos este 
iubirea absolută. Asta nu se învaţă numai — o eficacitate pedagogică, este o efi- 
cacitate existenţială, pentru că este legătura existențială cu Cristos, îmbunătă- 
teste calitatea generozitätii noastre şi desävârseste. 


Pr. Wili Dancă: Deschiderea spre celălalt este ontologică, naturală în noi, 
Cristos o potenteazä, o fortifică. Dar se trăieşte în formă naturală şi în celelalte 
religii. În creştinism, structura ontologică a fiinţei umane se desăvârşeşte prin 
Cristos euharisticul. 


Bogdan Herciu: Asta face referire la sfântul Augustin, care atunci când pre- 
cizează doctrina despre păcat, şi vorbeşte despre dimensiunea metafizică a 
păcatului, accentuează tocmai slăbiciunile caracteristice omului şi fiinţei create, 
tocmai ca fiind creată. Astfel, este necesară prezenţa harului care desăvârşeşte 
slăbiciunea creaţiei, dar nu o slăbiciune rea în sine, este naturală, pentru că este 
creată şi numai harul poate desăvârşi acest lucru, harul care este în prezenţa lui 
Cristos. 


Pr. Ştefan Lupu: Vreau să mă refer la raportul dintre Euharistie şi bunăstarea 
materială. Pr. Lucian Farcaş spunea că Euharistia se împotriveşte mizeriei. Pe 
de altă parte, se constată că atunci când se ajunge la o anumită bunăstare mate- 
rială, omul se îndepărtează de Euharistie. Concret, mă refer la comunitatea de 
români de la Roma. Prima dată când soseau la Roma veneau la biserică, acolo 
era locul de întâlnire al românilor, dar până când găseau de lucru, o cameră, un 
apartament unde să stea. După aceea, când mai prindeau ceva bani, sâmbăta, 
duminica, plecau la mare. Sunt multi care vin la comunitatea românilor din 
Roma, însă sunt multi pentru că mereu sunt alţii noi care vin şi păstrează 
numărul, însă foarte mulţi nu continuă să mai vină la Sfânta Liturghie. Dacă 
Euharistia este atât de importantă, de ce este într-un fel, în contradicţie cu bu- 
năstarea materială? 


Bogdan Herciu: Nu cred că este vorba despre o contradicţie explicită între 
Euharistie şi bunăstarea materială. Este vorba, în primul rând, despre cele două 
atitudini care sunt, oarecum contrarii: faptul că bunăstarea materială poate con- 
duce, la un moment dat, la un egoism şi tocmai aici intervine contradictia. 
Bunăstarea materială poate supravieţui foarte bine în cadrul Euharistiei dacă 
Euharistia susţine tocmai acea generozitate care nu împiedică bunăstarea mate- 
rială: cei care au o anumită bunăstare materială pot fi mai generoşi. Riscul cel 

mare intervine atunci când bunăstarea materială se închide în sine. Căutarea 
bunăstării materiale care se constată în societatea contemporană face să dispară 
tot mai mult conştiinţa alterităţii, fără de care nu putem sensibiliza atitudinea 
faţă de Euharistie. 


Pr. Lucian Farcas: Vreau să completez ce-a spus domnul Herciu şi anume, 
când eu m-am referit la semnificaţia de protest împotriva mizeriei şi am numit 
mizeria materială, aceasta nu se referă strict la a avea, ci mă refer şi la verbul 
a fi. Aşa, de exemplu Isus a constatat un nivel mediocru al vinului de la Cana 
şi a venit cu un salt calitativ, a venit cu un vin bun. La fel, pâinea pe care o 
oferă este pâinea vieţii, după care, dacă cineva o mănâncă, nu moare niciodată. 
Face un salt calitativ de la pâinea din pustiu, de la mana pe care au mâncat-o 
părinţii şi totuşi au murit. În sensul acesta, vreau să adaug, şi aici este direct 
completarea la ceea ce a spus Bogdan Herciu, noi folosim terminologia legată 
de cuvântul a administra, administraţie. Preasfinţitul a fost ani de zile adminis- 
trator apostolicus. Noi suntem, ca miniştri, administratori ai sfintelor sacra- 
mente. Să nu uităm că rădăcina acestor cuvinte este ministrare: ministrare ad, 
a sluji pentru. Or aici e foarte important să facem o diferenţă între slujiri. Una 
este slujirea sclavului care n-are încotro şi el nu-şi iubeşte slujirea şi probabil 
că Petru avea în cap o asemenea slujire, pentru că mulţi ani a fost şi el un sluji- 
tor, un biet pescar. Alta este, în schimb, slujirea Domnului, cel care este bogat, 
inclusiv bogat material. În cadrul slujirii sclavului, domnul este sus, sclavul 
este jos. În slujirea specific euharistică şi s-a scos în evidenţă şi în prezentarea 
de aici, Domnul de sus este jos şi îl înalță pe sclav, or asta este, într-adevăr, o 
îmbogăţire la o scară mult mai largă, o îmbogăţire atât de largă, încât la rândul 
tău, să devii un ad-ministrator. Favorizaţii acestei slujiri sunt săracii. 


Claudiu lanuş: În cântările liturgice, în majoritatea se scoate în evidenţă 
faptul că Cel nemărginit acceptă să se arate nouă sub umilele specii ale pâinii 
şi vinului. Putem încadra prezenţa lui Cristos în Euharistie în aceeaşi kenoză 
de la Întrupare şi Cruce sau este de altă natură? 


Bogdan Herciu: Pr. Ferent are o expresie foarte frumoasă pe care îmi place 
să o redau: „Isus, prezent în trupul din timpul vieţii este acelaşi Isus care este 
prezent în speciile euharistice, este acelaşi Isus care este prezent în trupul euha- 
ristic al Bisericii, este unul şi acelaşi Isus. Kenoza pe care Fiul lui Dumnezeu 
şi-a asumat-o tocmai pentru a edifica fiinţa umană este o continuă kenoză: ea 

a început o dată cu Intruparea, şi-a găsit expresia cea mare în cruce, dar conti- 
nuă în Euharistie. E aceeaşi prezenţă continuă, kenotică. 


Pr. Lucian Farcas: Intr-un moment de culme al celebrării euharistice noi 
cântăm, proclamăm, mărturisim, miezul credinţei noastre: „Moartea ta o ves- 
tim, Doamne, şi învierea ta o mărturisim...””. Deci rămâne crucea, nu se pot des- 


părți. 


Pr. Anton Dancă: Sărăcia poate fi privită sub multe aspecte. Aristotel spune 
că acela e mai aproape de adevăr care cunoaşte noţiunea profundă a cuvântului, 
deci părerea mea e că trebuia stabilit mai întâi cuvântul sărac: ce înseamnă a fi 
sărac şi apoi să se discute despre sărăcie. Pentru că un apostol al sărăciei, Leon 
Blois, face această împărțire: săraci săraci, săraci bogaţi, bogaţi săraci şi bogaţi 
bogaţi. Cine înţelege toate noţiunile acestea are un concept al sărăciei adevărate 
pentru că Isus Cristos a pus întâi de toate noţiunea profundă a sărăciei în prima 
dintre fericiri: „Fericiţi cei săraci cu duhul”. Apoi, sărăcia lui Cristos care tre- 
buie să-l caracterizeze pe apostol pentru că făcându-se părtaş al preoţiei lui 
Cristos trebuie să îmbrăţişeze sărăcia lui Cristos: „Fiul omului nu are unde să-şi 
rezeme capul”. Această sărăcie uneori, îmbrăţişată în mod inconştient, citez pe 
un sărac franciscan, Petru Albert, care spune într-una din predicile sale că cel 
mai mare duşman al sărăciei este mândria de a fi sărac. Aşa încât dacă stabilim 
noțiunea asupra căreia vrem să discutăm, putem înţelege că adevărata sărăcie 
pe care o îmbogăţim cu Cristos în Euharistie este aceea pe care Cristos o pro- 
pune de a fi fericiţi în sărăcia cu duhul. Pentru că în această sărăcie cu duhul 
ne găsim toată bogăţia în sărăcia lui Cristos. 


Pr. Lucian Farcaș: Există, domnule Herciu, în prezentare, în formulă directă 
sau presupusă un concept de sărăcie? 


Bogdan Herciu: Eu am specificat faptul că este vorba despre un alt fel de 
sărăcie decât aceea pe care se presupunea că ar fi trebuit să o discutăm, aşa cum 
este enunțată în temă: grija faţă de cei săraci. Eu am vrut să specific faptul că 
grija faţă de cei săraci se întemeiază pe o bogăţie a creştinismului, care este 
specifică creştinului, este bogăţia euharistică, pentru că Euharistia realizează 
tocmai conştiinţa alterităţii, o împlineşte şi numai în acest spirit al alteritätii 
putem sluji, putem iubi, putem intra în comuniune şi putem aduce pacea. 

Pr. Ştefan Lupu: În legătură cu această împărtăşire pe care o învăţăm de la 
Euharistie, m-am confruntat odată cu un student din India care spunea: „Civi- 
lizatia noastră orientală este mult mai nobilă, mult mai înaltă şi mult mai veche 
decât creştinismul”. Şi atunci, l-am întrebat: „Dacă este atât de veche, de ce nu 
ati rezolvat problema socială, de ce sunt atâţia săraci în India şi cunoaştem cum 
trăiesc în India. La nivelul cultural, filozofic la care vă aflaţi, literar ş.a.m.d., 
de ce nu ati avut această atenţie faţă de cei săraci”. De fapt, toată problema pro- 
vine şi din religia pe care o profesează, care este o mântuire individuală: fiecare 
îşi caută mântuirea proprie şi nu merge spre celălalt, iar originalitatea creştinis- 
mului ar fi şi în acest aspect al deschiderii faţă de celălalt, al atenţiei faţă de cel 
sărac şi nevoiaş. Şi mă gândesc, în această perspectivă, Euharistia are şi o di- 
mensiune pedagogică: ne învaţă această împărtăşire cu celălalt, pentru că ostia 
pe care o frângem o împărțim cu ceilalţi, adică Cristos se dăruieşte celorlalți şi 
noi suntem învăţaţi să facem acelaşi lucru. Poate într-o privinţă, acest lucru îşi 
pierde din semnificaţia sa, din simbologia sa, prin faptul că acum avem aceste 
particule, aceste ostii mici, pe care le distribuim şi fiecare îl ia pe Isus al său şi 
merge. Nu mai este acea pâine care se frânge şi se distribuie la toți ceilalți. 
Personal, încerc să recuperez această dimensiune, luând numai jumătate din 
ostia care se frânge, pentru că mă gândesc că cealaltă jumătate se va rupe în 
două şi vor fi doi seminarişti care o vor lua. E un mod de a o împărtăşi cu 
ceilalți. Adică cel puţin atât! Dar păstrând această dimensiune simbolică, cred 
că Euharistia sau ceea ce noi celebrăm la Sfânta Liturghie trebuie să devină 
prototipul a ceea ce trebuie să continuie după aceea în viaţa de peste zi. 


Bogdan Herciu: Eu am vrut să subliniez faptul că nu este numai pedagogic 
si prototipic celebrarea şi prezenţa noastră euharisticä, ci este o îmbogăţire 
existențială care... pondus meus, amor meus, spunea sfântul Augustin. Este 
ceva care ne poartă mai departe. Pentru cel care trăieşte cu adevărat Euharistia 
şi înţelege cu adevărat ce înseamnă Euharistia, nu poate să nu se dăruiască, 
pentru că iubirea devine resursa interioară care realizează tocmai alteritatea, 
împlinirea şi care este prezentă în Euharistie. 


Pr. Alois Bulai: Eu voiam să fac numai o remarcă: adică prea s-a monopo- 
lizat discuţia aici şi este o sală întreagă care participă la discuţia asta şi cred că 
am rămas la un nivel prea teoretic. Era vorba de dimensiunea socială: Euha- 
ristia şi grija faţă de cei săraci. Prea mult ne legăm de concepte. 

Bogdan Herciu: Am subliniat că această grijă se întemeiază pe o anumită 
atitudine pe care o creează Euharistia: adică sărăcia, iubirea şi unitatea sunt 
nişte lucruri pe care omul cu forțele proprii nu le poate realiza. Si acestea două 
sunt atât concepte abstracte, dar devin şi lucruri practice, în momentul care 
crestinul este invitat să le realizeze în societate. Or grija faţă de cei săraci nu 
este ceva unic, ea se integrează în această misiune a creştinului. 


Florin Sescu: În concluzie aţi spus că înainte de a spune ceea ce trebuie să 
facă omului, noi trebuie să-i spunem la ce nivel este. Şi vreau să-l întreb la ce 
s-a referit în momentul în care a spus „să-i spunem la ce nivel este”: la nivelul 
social, la nivelul spiritual, la ce nivel anume? 


Bogdan Herciu: Eu am intenţionat să spun că atitudinea pastorală trebuie să 
conţină în primul rând explicarea dimensiunilor fundamentale ale creştinis- 
mului, pentru că nu putem să-i spunem credinciosului: „Faci asta, faci asta, faci 
asta, pentru că aşa trebuie”, ci „Faci asta, faci asta, faci asta, pentru că aşa eşti” 
şi am în minte principiul filozofiei „agitur sequitur esse”. Asta este dinamica 
ce ar trebui să caracterizeze predica, mă gândesc eu. Nu ne putem reduce numai 
la nişte imperative. Părintele Ghinet făcea distincția între indicativul salvific 
şi imperativul etic. Deci nu putem să afirmăm imperativul etic dacă nu pre- 
zentăm, în primul rând, indicativul salvific. Aicea mă refer la faptul că trebuie 
să prezentăm credincioşilor mai pe larg tocmai misterul fiinţei lor, misterul 
existenţei lor. 


Pr. Lucian Farcaş: Aici este o problemă profundă de morală şi vreau să 
completez, să întregesc ceea ce a încercat şi Bogdan Herciu să spună: Sfânta 
Scriptură nu este o carte de morală! În nici un caz! Este o proclamare a eveni- 
mentelor mântuirii, iar comportamentul moral este o consecinţă a acestor eve- 
nimente, este un comportament al omului schimbat, transformat, mântuit de 
Dumnezeu. La fel şi creştinismul: nu este un sistem moral, un model moral, ci 
creştinismul are o morală în virtutea a ceea ce este şi, mai ales, a ceea ce devine 
prin Euharistie. Creştinismul, în această formă, rămânând la tema anunţată, este 
o formă de slujire: eu sunt o persoană euharistică, eu sunt un slujitor. În Euha- 
ristie devin asemenea lui Isus care a devenit slujitorul şi favoriţii acestei slujiri 
sunt săracii, indiferent în ce formă o luăm: şi săracii din punct de vedere mate- 
rial, şi spiritual, într-un spectru mult mai larg. 

Marian Benchea: Aş vrea să fac o completare: în islam este un punct care 
se numeşte zarak, în care e precizat caracterul social al islamismului şi respon- 
sabilitatea practicantului acestei religii în viaţa socială. Se cere ca un procent 
din venitul acestuia să revină celui ce nu are sau are foarte puţin. Acest lucru 
face ca, oarecum, şi cel care nu are, să supravieţuiască. Obligatia acestuia este 
să răsplătească celui ce dă şi este şi totodată şi un impuls de a mulţumi celui de 
la care primeşte prin a începe şi el să muncească, să răzbească din răsputeri. 
Acest punct devine un îndemn să dea mai mult săracilor. Revenind la problema 
grijii faţă de săraci, întorcându-ne la societatea românească de astăzi, care ştim 
cum este, dacă luăm un ziar şi citim, vedem o grămadă de tâlhării, de crime, 
care au principalul determinat sărăcia care domină. Mă folosesc şi de o carica- 
tură care poartă titlul „Aşa arată un pensionar după ce şi-a plătit lumina şi chi- 
ria” şi arată un pensionar cu două haine zdrentäroase pe el şi cu buzunarele 
goale. Întrebarea este: ştiu că Biserica, mai ales Sfântul Scaun, luptă şi cere 
statelor mai dezvoltate să se implice mult mai mult în ajutorarea ţărilor sub- 
dezvoltare. Biserica s-a implicat, are dreptul de a cere unui guvern de a reac- 
tiona prompt împotriva unei coruptii care într-o ţară sau alta duce la această 
sărăcie de fond care există. 


Pr. Lucian Farcaş: Cred că termenul de sărăcie nu se potriveşte în descrie- 
rea făcută aici. Este vorba de starea de mizerie. lar România, în sine, ca ţară, 
nu este săracă. Oamenii sunt săraci iar rezolvarea acestei probleme, a sărăciei 
oamenilor, nu se rezolvă cu donaţii din afară, ci se rezolvă cu schimbarea min- 
ţii şi a inimii. Si asta este o dimensiune foarte euharistică, unde accentuam că 
este vorba de o relaţie dintre persoane: prima dată cu Isus, direct, o relație 
personală, dar şi între comeseni. Şi cred că problema sărăciei, pentru că este 
legată de sărăcia din societate, raportată la Euharistie, este, în primul rând, o 
problemă de evanghelizare şi asumarea consecinţelor morale care reies din trăi- 
rea euharistică. 


Bogdan Herciu: Cred că acesta este sensul pe care-l are Biserica astăzi, să 
creeze această generozitate. S-o creeze şi s-o justifice şi s-o argumenteze. 
Pentru că practic sărăcia nu se poate rezolva numai mutând nişte fonduri dintr- 
o parte într-alta, ci realizând o implicare efectivă a tuturor. 


Richard Vasilică Toth: Isus a spus: „Eram gol şi m-aţi îmbrăcat, eram flă- 
mând şi mi-aţi dat să mănânc” ş.a.m.d. Oamenii, mai târziu, au spus: „Cine nu 
construieşte o casă, nu plantează un pom sau nu creşte pe lângă el... orice ar fi, 

fie el copil sau altă vietate, a trăit degeaba”. Intrebare: Ce trebuie să facă ori- 
care dintre noi: să dea câţiva bänuti unui copil sărac pe care poate îi iau părinţii 
sau altcineva sau să crească un hamster, de exemplu? 


Bogdan Herciu: Nu ştiu exact care este cadrul întrebării, însă aş reduce-o la 
aceea dinamică între egoism şi generozitate. Practic, sunt cele două dimensiuni 
care... e un conflict, un dualism care există în lumea de astăzi. Si atunci, în 
momentul în care depăşeşti egoismul şi te înscrii în generozitate, mi se pare că 
deja ştii foarte bine ce ai de făcut. Această generozitate nu se poate realiza 
decât în măsura în care te realizezi şi pe tine însuşi. 


Pr. Lucian Farcaș: Cred că un drum orientativ la întrebarea pusă este impor- 
tanta de natură morală, dragostea nu se lasă zăgăzuită de nişte legi: ce să faci, 
când să faci, în ce condiţii. Dragostea se conduce după trei principii fundamen- 
tale, mai ales în câmpul social: este în centru binele comun, care este ca un râu 
susținut de doi afluenţi: solidaritatea şi subsidiaritatea. Aici sunt nişte prevederi 
legale, sociale, la nivel de stat, dar forţa acestor principii este lăsată mai de- 
grabă generozităţii, belşugului de generozitate a inimii care trăieşte Euharistia. 


P.S. Petru Gherghel: Eu voiam să spun că este de apreciat acest lucru că un 
student se prezintă în faţa studenţilor şi nu numai, cu o problemă de interes al 
timpului nostru. E de fapt o preocupare pentru viitorul nostru. Sigur că despre 
sărăcie se poate vorbi mult şi despre vindecarea ei. Ne-a mai impresionat gro- 
zav de mult un profesor de la Bucureşti care, trecând prin satele noastre, şi eu 
împreună cu el în maşină, am tot discutat despre multe lucruri şi despre sărăcia 
noastră, sărăcia în care ne aflăm. Sigur că noi ne uitam, făceam analize şi după 
ce am vorbit mult despre această sărăcie, el mi-a spus aşa, cu o durere, „Prea- 
sfintite, nu această sărăcie este periculoasă. Sărăcia spirituală, sărăcia morală, 
aceasta este periculoasă. Această mizerie morală în care se află poporul nostru. 
Acest haos”. Cred că lucrul acesta l-ai avut în vedere când ai vorbit despre rolul 
pe care îl are Euharistia. Mă gândesc că acesta este domeniul direct pe care Eu- 
haristia trebuie să-l atingă. Această sărăcie spirituală, morală. Eu zic că este 
foarte important să vedem în Euharistie, în credinţă, un mijloc de a îndepărta 
această mizerie în care ne aflăm, sărăcia noastră. 


Pr. Lucian Farcaş: Eu aş vrea să închei cu o idee pe care o cunosc din dis- 
cutiile mele cu Preasfinţitul Petru Gherghel, dar şi cu Inaltpreasfintitul loan 
Robu: noi depindem în mare parte în viaţa noastră materială în Biserică de 

ajutoarele din afară. Episcopii noştri au greutăţi foarte mari în străinătate să 
justifice un proiect de biserică, pentru că nu i se dau bani să facă biserica unde 
să se celebreze, dar îi dau mai degrabă bani pentru o discotecă. Si atunci, pozi- 
ţia ierarhilor noştri este aceea: fundamentul pastoratiei şi al slujirii celor săraci 
porneşte din jurul altarului euharistic. 


Încheiere 


P.S. Petru Gherghel: „Fericiţi cei chemaţi la ospätul mielului”. M-am gândit 
cum să închei aceste minunate momente teologice, spirituale din seminarul 
nostru. Acest cuvânt face să ne gândim la ceea ce am trăit şi, mai ales, cu ceea 
ce noi ne-am îmbogăţit. Am fost fericiți că am trăit un astfel de moment, mo- 
ment prin excelenţă teologic, binecuvântat şi de mare importanţă formativă. Ca 
atare, sunt fericit să pot, la sfârşitul acestor prezentări, prelegeri, să aduc o mul- 
tumire particulară părintelui Dancă Wili şi colaboratorului său, părintele Lucian 
Farcaş pentru această pregătire, cât şi părintelui rector pentru că aici în institu- 
tul nostru a avut loc această minunată întâlnire. Sigur că aceasta nu a fost 
numai lucrarea noastră a Institutului nostru teologic şi a specialiştilor noştri, ci 
şi aportul fraţilor noştri ortodocşi, specialişti în diferite domenii. Le mulţumim 
şi lor. A fost o reîmprospătare a învățăturii despre cel mai mare dar făcut ome- 
nirii după întrupare sau, mai bine zis, despre sacramentul care desăvârşeşte 
întruparea şi asigură viaţa cea veşnică, numit „panis et pignus vitae aeternae”. 

Sigur că, uitându-ne pe acest prospect prezentat nouă înainte de colocviu, 
am putut citi „Eu sunt pâinea cea vie coborâtă din cer. Dacă cineva va mânca 
din această pâine va trăi în veci”. Acest sacrament, Euharistia, este pentru noi, 
aşa cum bine am auzit şi de atâtea ori am subliniat, „fons et culmen totius vitae 
Ecclesiae”. De fapt, este definiția Conciliului al II-lea din Vatican şi sacra- 
mentul sacramentelor. Spre acest sacrament ne îndreaptă toate celelalte. Am 
fost, aşadar, privilegiați să auzim lucruri, adevăruri şi amănunte despre acest 
august sacrament. Şi dacă avem în mâini acest prospect al colocviului, putem 
vedea, chiar pe ultima pagină, temeiul biblic şi dogmatic, trăirea liturgică şi 
morală, semnificația ecumenică şi iată, minunatul limbaj euharistic. 

Din punct de vedere biblic, am ascultat în aceste zile cuvântul pe care ni l-a 
prezentat părintele conferenţiar Alois Bulai, părintele profesor dr. Petre Semen 
de la Facultatea de Teologie Ortodoxă, din punct de vedere dogmatic părintele 
dr. Eduard Ferent, părintele conferențiar Gh. Popa, din punct de vedere liturgic, 
aşa cum frumos şi bine şi clar ne-a vorbit părintele profesor Dumea Claudiu, 
părintele conf. dr. Viorel Sava, din punct de vedere moral şi social, părintele 
lector Lucian Farcaş, din punct de vedere spiritual, părintele lector loan 

Cristinel Tesu, din punct de vedere al dreptului, părintele Mihai Pătraşcu, din 
punct de vedere social-caritativ domnul student Bogdan Herciu şi nu în cele din 
urmă, din punct de vedere artistic, aşa cum am văzut, specialiştii noştri în acest 
domeniu, fratele Antonio Perera de la Fraţii Şcolilor Creştine şi domnişoara 
Georgeta Merişor Dominte, doctorand şi Onica Stelian de la Facultatea de 
Teologie Ortodoxă. Toate acestea au avut drept scop să ne facă să ne îmbogă- 
tim la acest ospăț la care am fost invitaţi. Să nu consideraţi că folosirea cuvân- 
tului ospăț nu a fost o preocupare a noastră în aceste zile şi nu trebuie să fie o 
preocupare şi, mai ales acum, un rezultat. Ar fi fost foarte bine şi foarte frumos 
dacă răspundeau la invitaţie şi ceilalți şi ar fi fost cât mai multi, pentru că invi- 
tatiile au fost transmise. Sigur că sunt o sumă întreagă de explicaţii şi motivații, 
dar a fost un ospăț la care s-ar fi putut bucura cât mai multi. Oricum, noi ne-am 
bucurat, am încercat să ne bucurăm şi ne declarăm cu adevărat plini de fericire 
pentru aceste zile. La un moment dat, îmi puneam problema cum să întrerupem 
cursurile, chiar erau nişte voci, pentru un asemenea colocviu. lată că aceste zile 
s-au demonstrat a fi cu adevărat mai rodnice din punct de vedere al pregătirii 
noastre, din punct de vedere al trăirii noastre. 

Mulţumind într-un chip deosebit celor care au organizat, celor care au cola- 
borat, celor care au venit de la Facultatea teologică, iată, fraţilor, bruderilor, 
persoanelor care ne-au onorat cu aceste minunate aspecte care ar trebui să le 
vedem des, ale manifestării vieţii de credinţă în artă, multumind tuturor celor 
care au participat la desfăşurarea acestei zile şi celor care au răspuns: surori şi 
laici şi oaspeţi din diferite părți, vă rog să îmi permiteti ca în loc de concluzie 
să mă folosesc de un text al unui cardinal al Bisericii noastre şi cu aceasta să 
intru în ceea ce de fapt au intenționat părinţii noştri şi am intenţionat noi prin 
acest colocviu: să trăim anul acesta, an jubiliar, acest aspect, această realitate 
a lui Isus euharisticul, prezent până astăzi, de la actul întrupării, prezent în 
Euharistie, în mijlocul nostru prin cuvântul său, prin trupul şi sângele său, prin 
ospätul său. Este, aşadar, o dorinţă pe care a exprimat-o Sfântul Părinte, pe care 
i-am exprimat-o şi noi, pe care noi am început să trăim anul acesta un minicon- 
gres euharistic, tot cu mari şi minunate foloase şi am trăit bucuria marelui con- 
gres euharistic internaţional. Am făcut şi cursuri speciale, tot prin grija părin- 
tilor noştri de la seminar şi a altora care i-au ajutat, s-au adăugat şi fraţii, la 
Traian. Şi m-am bucurat să fie şi acest moment. Am ţinut să iau parte cu res- 
pect la acest efort de a cunoaşte şi mai bine acest mare dar. 

De douăzeci de secole, creştinii din toată lumea celebrează în diferite rituri 
ceea ce Isus a încredinţat apostolilor în seara Cinei: „Faceţi aceasta în amintirea 
mea”. Şi celebrând acest rit, au convingerea toţi că angajează plinătatea credin- 

tei lor. Sunt douăzeci de secole în care, continuând să celebreze Euharistia, 
creştinii încearcă să-i pătrundă conţinutul. Darul lui Isus este de o aşa de mare 
bogăţie, încât nu vom putea, nu vom sfârşi niciodată să-l pătrundem îndeajuns. 
Mister sub mii de aspecte, sub nenumărate denumiri: ospăț, jertfă, memorial, 
Liturghie, toate aceste denumiri sunt atribuite darului pe care ni l-a făcut Isus, 
dar nici una încă nu-i epuizează conţinutul. Însuşi Isus nu a dat nici un nume 
la ceea ce ne-a dăruit: a săvârşit numai gesturi însoțite de cuvinte, iar gestul cel 
mai simplu, în urma căruia discipolii din Emaus l-au recunoscut pe Isus cel 
înviat a fost frângerea pâinii, pentru că Isus însuşi, în evanghelie, s-a identificat 
cu pâinea: „Eu sunt pâinea cea vie care s-a coborât din cer. Dacă mănâncă 
cineva din această pâine, va trăi în veci”. Sfântul Părinte, cum am spus mai 
înainte, şi-a exprimat dorinţa ca anul acesta, an jubiliar, să fie un an intens 
euharistic, în Tertio millenio adveniente. Congresul nostru euharistic şi cel 
international a avut o temă centrală de reflecţie, „Isus Cristos Mântuitor unic 
al lumii, pâinea vieţii noi”. Acesta a fost şi gândul central al colocviului ţinut 
acum. Mai mult ca niciodată, o lume demoralizată, desacralizată are nevoie să 
ştie că Isus Cristos este unicul ei Mântuitor. Mai mult ca niciodată, o lume con- 
sumată de foame are nevoie să ştie că singura pâine care îi poate potoli foamea 
este o pâine care dă viaţa cea nouă. Fiecare Euharistie dă la iveală zorii Paşte- 
lui, a acelei dimineti cu totul noi, în care un mormânt gol a devenit leagănul 
unei noi omeniri. Euharistia este o pâine care produce foame, dar este o pâine 
care umple foamea după Dumnezeu, pentru că ea trezeşte gustul unei vieţi noi, 
viaţa lui Dumnezeu în noi. Această Euharistie ne este oferită de Dumnezeu 
nouă şi Isus rămâne cu noi. 

Aceste gânduri pe care le-aţi prezentat, n-au avut altă menire decât să ne 
facă să înţelegem şi mai mult aceasta. Sigur că o să primim şi ceea ce a pregătit 
în această zi părintele lector dr. Gheorghe Petraru de la Facultatea de Teologie 
Ortodoxă, precum şi dna profesoară directoare Mariana Purtuc, de la Şcoala 
Normală. Toate acestea au fost daruri la ospätul pe care l-am trăit în aceste zile. 
„Fericiţi cei chemaţi la ospätul Domnului”. În încheiere, mă folosesc de cuvin- 
tele aceluiaşi cardinal, Roger Etchegaray, care aminteşte de spusa unui filozof 
francez: „A iubi pe cineva, înseamnă a-i spune Tu nu vei muri”. Un lucru gro- 
zav. Instituind Euharistia, cel care a învins moartea ne spune fiecăruia dintre 
noi: „Fii fericit! Bucură-te din inimă de darul Euharistiei, tu nu vei muri! Mai 
exact, o lume nouă se deschide înaintea ta, împărăția cerurilor care este aproa- 
pe, este aici. Cine mănâncă din această pâine, va trăi în veci. 


DOCUMENTE INEDITE 
„Euharistia” relevatä în file de arhivă 


Despre Euharistie s-a scris şi s-a predicat foarte mult. Aproape că nu există 
scriere sau discurs religios care să nu facă referire la „izvorul şi culmea sacra- 
mentelor” care este Euharistia. Aceste idei reies şi din analiza unor predici şi 
discursuri păstrate în arhiva Episcopiei Romano-Catolice de Iaşi. Ele aparţin 
ierarhilor Bisericii noastre locale şi au fost extrase din ciornele predicilor ţinute 
la „diverse ocazii”. Întrucât unele predici sunt fragmentare, am fost nevoiţi să 
selectăm doar acele pasaje care ni s-au părut mai elocvente. 


* N-am găsit nici o predică aparținând episcopului Nicolae Iosif Camilli 
şi episcopului Dominic Jaquet. Este posibil să se găsească câteva idei în volu- 
mele Actele pastorale ale Prea Sfinţiei Sale părintelui P. Nicolae Iosif Camilli, 
Institutul de Arte Grafice N.V. Stefaniu & Co., laşi 1913 şi 1914. Aceste volu- 
me se găsesc în biblioteca Institutului Teologic Romano-Catolic din Iaşi. 


* Episcopul Mihai Robu 
Predici ţinute în 1943 


Cristos, ca veşnic şi nemuritor Dumnezeu, rămâne veşnic punctul principal 
şi sufletul Bisericii sale, trupul său mistic. El rămâne ca Dumnezeu-Om în Bi- 
serica sa în secretul Sfântului Altar, el se apleacă ca hrană sufletească în Sfânta 
Comuniune. Astăzi declar că Cristos în acest Preasfânt sacrament — mister este 
toată jertfa Noului Testament, spre adevărata cinste a lui Dumnezeu. 

Care este noua jertfă în locul jertfei lui Aron? Este jertfa pe care Cristos, ca 
mare preot, nu după orânduirea lui Aaron, dar ca preot veşnic după orânduirea 
lui Melchisedech, o aduce Tatălui său (...) Care este această jertfă? (...) Dacă 
citim Evanghelia, atunci vedem că Cristos înainte de a aduce jertfa sângeroasă 
după orânduirea lui Aaron, ia pâine şi vin în mâinile sale, mulţumeşte lui Dum- 
nezeu, binecuvântează darurile şi le dă spre consumare rostind cuvintele: „A- 
cesta este trupul meu, aceasta s-o faceţi întru amintirea mea”. 

Jertfa de pe cruce spusei că e după orânduirea lui Aaron, că numai preoții 
lui Aaron au adus jertfe sângeroase de animale — erau icoana mielului care cu 

sângele său va spăla păcatele omenirii —, prin această jertfă sângeroasă Fiul lui 
Dumnezeu a desăvârşit mântuirea. El a adus ispăşire deplină pentru păcat. El 
şi-a luat asupra-şi pedeapsa cu care Dumnezeu a ameninţat pe Adam şi Eva 
când le spuse: „În ziua în care veţi mânca din fruct veţi muri”. Cu alte cuvinte 
pedeapsa cu moartea a fost stabilită pentru călcarea poruncii. Cristos a suferit 
moartea pe cruce într-o jertfă sângeroasă şi a desăvârşit opera mântuirii. De 
aceea nu mai poate să sufere în chip sângeros, nu mai poate muri. După înviere 
este ferit de orice suferință şi moarte şi totuşi trebuie, ca preot veşnic, să ducă 
mai departe acțiunea principală a religiei: numai lui Dumnezeu se poate aduce 
jertfă. Religia nu poate fi fără jertfă (...) 


Şi Cristos a înfiinţat o astfel de jertfă. El singur se jertfeste la Cina din urmă 
sub chipul pâinii şi al vinului Părintelui ceresc. Această jertfă figura moartea 

lui, căci ceea ce se întâmplă pe cruce se întâmplă şi aici, deşi în chip neîncrun- 
tat, fără sânge. Aceasta iese din cuvintele lui: „Acesta este trupul meu, acesta 
este sângele meu... care se va da pentru voi..., sângele meu care se va vărsa 
pentru voi” ori după textul primitiv al sfântului Paul: „potirul, acest pahar al 
noii legături şi sângele meu, care pentru voi se va vărsa”. El porunceste aposto- 
lilor să sărbătorească necontenit această jertfă: „Hoc facite in meam commemo- 
rationem”. Aceste cuvinte se referă la consacratiune şi comuniune (...) 

Acuma, noi, care credem în realitatea prezenţei lui Cristos în Sfânta Euharis- 
tie, îl vedem sub chipul pâinii şi al vinului. Este acelaşi Cristos care s-a jertfit 
odată pe cruce, care în calitate de mare preot s-a jertfit Părintelui ceresc spre is- 
păşire şi poporul e mântuit (...) 

Fericit poporul care are o astfel de jertfă! Fericită Biserica lui Cristos, care 
zi şi noapte fără încetare pe întreg pământul, după diferitele poziţii şi mişcări 
ale soarelui, aduce aceeaşi jertfă lui Dumnezeu. 

Într-adevăr, iubiţi credincioşi, ce noroc pentru oameni că viața noastră, 
munca noastră, pornirile noastre, jertfele noastre, le putem uni cu cele ale lui 
Cristos! Ferice de noi că darurile noastre simple, pe care niciodată nu le-am 
putea jertfi, le putem pune alături de ale lui Cristos! 

Fericit creştinul care ştie ce are el din această jertfă, care-şi uneşte munca cu 
Jertfa lui Cristos! 

Fericit acela care caută să pătrundă sensul Liturghiei, atât de frumos şi sim- 
plu, înalt şi adânc! (...) 

Într-adevăr, fericit poporul care are pe Dumnezeu în mijlocul său, pe un 
Dumnezeu care rămâne neschimbat, care totdeauna se dă pentru poporul lui, 
până la sfârşitul timpurilor, pentru curățirea şi ispăşirea alor săi! 

Lui să-i fie laudă şi cinste. Amin. 

(Arhiva Episcopiei Romano-Catolice de Iaşi, dosar 3/1940, nepaginat) 


Sfântul loan Botezătorul, inspirat de Duhul Sfânt, boteza în Iordan. Poporul 
se îndesuia din zi în zi în cete tot mai mari şi veneau la el, din apropiere şi din 
depărtare, din oraşe şi din sate, ca să-i asculte cuvântările inspirate şi să pri- 
mească din mâinile lui botezul apei, pregătitor de mântuire. Oare s-a bucurat 
profetul lui Dumnezeu de îndesuirea poporului, lăudat-a oare vreodată poporul 
îngrămădit? Nicidecât! El avu a le spune lucruri mult mai serioase: Oamenilor, 
sunteţi pedepsiţi cu orbire! Nu vă puteţi îndrepta! Luaţi aminte că în mijlocul 
vostru stă acela pe care voi nu-l ştiţi! În mijlocul vostru stă Mesia cel aşteptat 
mii de ani, Mântuitorul, Răscumpărătorul nostru. Iar voi nu-l cunoaşteţi, nu-l 
cinstiţi, nu-l primiţi aşa precum se cuvine! 

Iubiţi credincioşi, cu acelaşi drept, cu aceeaşi însufletire, dar tot cu aceeaşi 
mâhnire, mi-ar place şi mie să strig către voi: În mijlocul vostru stă acela pe 
care voi nu-l ştiţi! Mi-ar plăcea să mă urc pe cei mai înalți munţi şi să strig în 
gura mare: În mijlocul vostru stă acela pe care voi nu-l ştiţi! Mi-ar plăcea să 
chem prin sunetul tuturor clopotelor din lume toate neamurile pământului şi să 
le spun: În mijlocul vostru stă acela pe care voi nu-l ştiţi! 

În adevăr, e de neiertat că lumii nu-i pasă de aşa ceva, e de necrezut că la aşa 
ceva nici nu se gândeşte lumea. Aici, în apropierea noastră, nemijlocit lângă 
noi, pe altar, în cea mai sfântă taină, e de faţă cu trupul şi cu omenirea sa Isus 
Cristos, Domnul şi Răscumpărătorul nostru, unul născut Fiu a lui Dumnezeu. 

Doamne Isuse Cristoase, frica şi reverenta îmi zguduie întreaga mea fiinţă 
când mă gândesc şi vestesc tare că aici sub neînsemnatele specii ale pâinii şi 
vinului te jertfesti în mod real şi substanţial. 

(Arhiva Episcopiei Romano-Catolice de Iaşi, dosar 3/1940, nepaginat) 


* Episcop martir Anton Durcovici 
Predică ţinută în luna mai a anului 1949 
Dumnezeu se dăruieşte în Euharistie 


Euharistia, zice Ozanam, reprezintă cea mai înaltă îmbrăţişare a lui Isus faţă 
de omenire şi spune: „Când tot pământul se va fi lepădat de Isus, în bucuria de 
negrăit a Sfintei Împărtăşanii, eu găsesc o astfel de putere de convingere care 
mă face să îmbrăţişez crucea, să nesocotesc necredinta lumii întregi”. 

Ce e Euharistia? Vă spune un mare creştin: e întâlnirea lui Dumnezeu cu su- 
fletul omenesc. E Dumnezeu care-şi arată prezenţa universală şi continuă. Fiu 
al lui Avram, ia-ţi toiagul pribegiei şi oriunde vei ajunge şi poposi — într-o lume 
civilizată or sălbatică, ori o biserică, catedrală sau capelă pe malul unui râu, 
acoperită cu crengi şi frunzari... —, vei găsi o lampă care arde în cinstea alta- 
rului. Ea îți aminteşte de prezenţa lui Dumnezeu, de darul pe care el l-a făcut 
omenirii! (...) 

Ce e Euharistia? Este actul prin care Cristos vine de faţă. E jertfa altarului, 
adică Sfânta Liturghie. Liturghia e lucru mic în aparenţă, dar de fapt e o minune 
mai mare decât a ridica pământul. Nu se poate măsura valoarea unui obiect cu 
postul ce-l ocupă. Cu puţină dinamită se poate distruge un oraş întreg, cu o pilă 
electrică se transmite gândul şi vorba peste oceane, o ploaie mică înverzeşte 
natura... La fiecare pas întâlnim aceste lucruri, căci produc efecte, rezultate 

mari. lar împărțirea harului se petrece la fel. Deschideţi ochii şi mäsurati putin 
puterea Sfintei Liturghii. Acel act tăcut, simplu, scurt are un... ecou în cer, pe 
pământ şi în purgator, la Dumnezeu, la vii şi morți. 

* Episcopul Petru Plesca 
Predică ţinută la Seminarul din laşi în 1963 


Ştim că Mântuitorul a instituit Preasfântul sacrament al Euharistiei — Taina 
Iubirii —, în însăşi noaptea premergătoare morţii sale. Dându-se ca hrană disci- 
polilor, le-a poruncit lor şi tuturor creştinilor: ori de câte ori celebrează Sfânta 
Liturghie şi se împărtăşesc, să-şi amintească de Fiul lui Dumnezeu pus în 
cătuşe — ca un făcător de rele —, biciuit ca un sclav, maltratat ca un răzvrătitor 
— în sfârşit —, de un Dumnezeu chinuit şi mort pe cruce! (cf. /Cor 11,26). | 


preamarirea iul VUEZGU : 

DRAGI ALUMNI, 

Bunul Dumnezeu ne-a milostivit să începen al optulea an şcolar şi 
academic în acest Institut al nostru din Iași. 

Ca să corespunden cît mai mult dorinţei divine, am făcut exerciţii 
spirituale, meditînd îndeosebi Patimile Domnului, Stim că Mintuitorul 
a instituit Prea Sfîntul Sacrament al Eucharistiei - Taina Iubirii - 
în însăşi noaptea premergătoare morţii Sale. Dîndu-se hrană discipoli- 
lor, le-a poruncit lor şi tuturor creştinilor : oridecîteori celebrea- 

| 2% Sf.Liturghie şi se împărtăşesc, să-şi amintească de Fiul lui Dumne- 
zeu pus în cătuşe - ca un făcător de rele - biciuit ca un sclav, maltra- 
tat ca un răsvrătitor, - în sfîrşit - de un Dumnezeu chinuit şi mort 
pe Cruce ! :"Quotiescumque enim manducabitis panem hunc, et calicem bi- 
betis, mortem Domini anuntiabitis !"(1jCor, XI, 26.) 

Sf. Grigore-cel-Mare spune :"Pentru a ne apropia de acela care stă 
desupra noastră gi a urca pînă la Dînsul, trebue să ne lepădăm de noi 
înşine, să jertfim tot ce suntem, totul în noi să fie consunat de focul 
atâputerniciei şi iubirii Sale. Sufletul să aspire a deveni jertfă desă- 
vîrşită, Jertfă, iată condiţia - jertfă, iată starea noastră permanentă ' 
şi universală!" 

In Vechiul Testament era o lege a jertfirii promulgată în aceşti 
termeni :"Haec est lex holocausti : Cremabitur in altari tota nocte 
usque ad mane...... Ignis in altari semper ardebit, quem nutriet sacer- 
dos..... Ignis est iste perpetuus qui numquam deficiet in eltari.." 
(Levit. VI. 9-18.) - Această lege divină a fost îndeplinită de Cuvîn- 
tul Intrupat : Ertfa e veşnică - Focul ce consumă acest olocaust e men- 
ţinută de El, unicul Preot a lui Dumnezeu, şi nu se va stinge niciodată! 

Viaţa pEmîntească, viaţa din cer, viaţa eucharistică, sunt una şi 
aceeas viaţă ; şi ce este această viață dacă nu o jertfă continuă ? 

Preotul stă în faţa Domului, e în unire cu Isus Cristos, Ii dă 
tot felul de cinstire, In ra re cu sufletele se dedică la opere Ca- 
ritative ; în ceeace Érifédté îl priveşte pe el însusi, trebue să-şi 
mortifice duhul şi carnea, să înainteze în virtute, să ajungă la desă- 
vîrşire, care constă în unire cu Isus Cristos, unire intimă, mereu in | 


creştere, 

Sfântul Grigore cel Mare spune: „Pentru a ne apropia de acela care stă dea- 
supra noastră şi a urca până la dânsul, trebuie să ne lepădăm de noi înşine, să 
jertfim tot ce suntem, totul în noi să fie consumat de focul atotputerniciei şi iu- 
birii sale. Sufletul să aspire a deveni jertfă desăvârşită”. Jertfă, iată condiţia — 
jertfă, iată starea noastră permanentă şi universală (...) Viaţa pământească, viaţa 
din cer, viaţa euharisticä, sunt una şi aceeaşi viaţă; şi ce este această viaţă dacă 
nu o jertfă continuă? 

(Arhiva Episcopiei Romano-Catolice de Iaşi, dosar 2/1960, nepaginat) 


Pagini selectate şi îngrijite de 

